Сайловда ватан, халқ тақдирига дахлдорлик туйғуси яққол намоён бўлди - Ўзбекистон овози газетаси\nСайловда ватан, халқ тақдирига дахлдорлик туйғуси яққол намоён бўлди\nМамлакатимизда 22 декабрь куни Ўзбекистон Республикаси Олий Мажлиси Қонунчилик палатаси ва халқ депутатлари вилоят, туман, шаҳар Кенгашларига сайловлар бўлиб ўтди.\nСайлов жараёнини кузатишда МДҲ, ШҲТ, ЕТТБ, Халқаро хусусий ҳуқуқ бўйича Гаага конференцияси, Туркий кенгаш, Туркий тилли давлатлар ҳамкорлик кенгаши Парламент Ассамблеяси, шунингдек, ЕХҲТ Демократик институтлар ва инсон ҳуқуқлари бўйича бюросининг тўлақонли миссияси таркибида 700 нафардан зиёд хорижий ва халқаро кузатувчилар иштирок этди.\nЎзА мухбирлари “Янги Ўзбекистон – янги сайловлар” шиори остида ўтган сайловларда қатнашган хорижий кузатувчиларнинг айримлари билан суҳбатлашди, уларнинг сиёсий жараён бўйича фикрлари билан қизиқди.\nКаэтана ДЕ ЗУЛУЕТА, ЕХҲТ Демократик институтлар ва инсон ҳуқуқлари бўйича бюросининг (ЕХҲТ ДИИҲБ) сайловни кузатиш миссияси раҳбари:\n– Сайловлар турли мамлакатларда ўзига хос тарзда ўтказилади. Аммо унинг тамойили бир – танланган номзодларга овоз бериш. АҚШда сайловлар электрон тарзда, Европа Иттифоқида эса Ўзбекистонда бўлгани каби сайлов бюллетенларида амалга оширилади.\nЕХҲТ ДИИҲБ вакиллари Ўзбекистон бўйлаб сайлов жараёнларини кузатаяпти. Ўрганишларимиз якуни бўйича ўз хулосаларимизни тақдим этамиз.\nАйрим ўринларда бюллетенларда сайловчиларга қарши овоз берувчи қатор йўқлиги айтилди. Шуни унутмаслик керакки, ушбу қатор кўпгина давлатларнинг сайлов бюллетенларида ҳам йўқ. Бу сайловларнинг демократик руҳда ўтишига таъсир этмайди.\nСергей ЛЕБЕДЕВ, МДҲ Ижроия қўмитаси кузатувчилари миссияси раҳбари, МДҲ Ижроия қўмитаси Раиси – Ижрочи котиби:\n– МДҲ Ижроия қўмитаси кузатувчилари миссияси бир ойдан буён мамлакатингизнинг турли ҳудудларида бўлиб, сайловга кўрилган тайёргарлик жараёнини кузатди. Миссиямиз барча сайловолди жараёнларида Ўзбекистон Республикаси Марказий сайлов комиссияси, сайловни ўтказишга алоқадор тузилмалар, жумладан, Ички ишлар, Ташқи ишлар вазирликлари, Бош прокуратура билан яқиндан ҳамкорлик қилди.\nЎзбекистонда илк бор янги Сайлов кодекси қабул қилинди ва унда халқаро сайлов ҳуқуқининг барча тартиб-қоидалари белгиланган. Кодексни Ўзбекистон фуқаролари ўз хоҳиш-иродасини эркин намоён қилишларининг кафолати, дейиш мумкин.\nСайлов кампанияси сифатли ташкил этилган. Овоз беришда камчиликлар бўлмаслиги, фуқароларнинг эмин-эркин овоз беришларини таъминлаш учун барча зарур чоралар кўрилган. Бу эса сайлов натижалари халқ кутганидек бўлишини кафолатлайди.\nКристоф БЕРНАСКОНИ, халқаро кузатувчи (Нидерландия):\n– Мамлакатингизда ўтказилган сайлов муносабати билан уч кун давомида Тошкентда фаолият юритдик. Муҳим сиёсий воқеликка ҳозирлик жараёнлари билан бевосита танишиш имконига эга бўлдик. Айтишим мумкинки, фуқароларнинг сайлов ҳуқуқидан эркин фойдаланишлари учун барча шароит яратилган. Халқаро кузатувчи сифатида бу борадаги ишларни алоҳида қайд этишни истардим.\nБевосита сайлов жараёнига тўхталадиган бўлсак, Тошкент шаҳар Миробод туманида ташкил этилган 218-сайлов участкасида бўлиб, фуқароларнинг овоз беришда иштирокини, сайлов комиссияси, ишончли вакиллар фаолиятини кузатдим. Сайлов кўтаринки руҳда, юқори савияда, илк бор қабул қилинган янги Сайлов кодексига мувофиқ, очиқ ва ошкора тарзда ўтказилди.\nАлмутава ЖАСИМ ИСО, БАА Савдо-саноат вазирлиги маслаҳатчиси, халқаро кузатувчи:\n– Сайлов участкаларида бўлиб, овоз бериш учун келган фуқароларни, улар ҳуқуқларининг таъминланишини кузатдим ва қонун бузилиш ҳолатини учратмадим. Очиқликни таъминлашга қаратилган сайловчилар иштирокининг ягона базаси яратилгани менда катта таассурот қолдирди. Сайловга яхши тайёргарлик кўрилган. Номзодлар орасида хотин-қизлар ва ёшларнинг кўплиги қувонарли.\nМамлакатингизда уч йил олдин ўтказилган Президент сайловларида ҳам иштирок этиб, аҳолининг келажакка бўлган интилиши, мақсадлари сари ҳаракатига гувоҳ бўлгандим. Бугун ана шу танлов туфайли юртингизда демократик тамойиллар, сўз эркинлиги таъминланмоқда. Демак, сайловда тўғри танлов амалга оширилган.\nБу гал ҳам номзодлар орасидан танланган депутатлар Ўзбекистоннинг келажаги йўлида меҳнат қилиб, унинг равнақи ва аҳоли турмуши фаровонлигини янада яхшилашда муносиб иштирок этишига ишонаман.\nНаргис РАҲМОНОВА, МДҲ Парламентлараро Ассамблеяси кузатувчи миссияси вакили (Тожикистон):\n– Мамлакатингиз сайлов қонунчилигига киритилган ўзгартиш ва қўшимчалар бу йилги сайловларни том маънода янгича руҳда ташкил этиш имконини берди.\nСайловларда сиёсий партиялар, ҳар бир фуқаронинг очиқ ва тенг ҳуқуқли иштироки таъминланган. Улар учун умумэътироф этилган халқаро ҳуқуқ нормалари ва тамойилларига мос шароитлар яратилган. Сайлов участкаларида бўлиб, жараённи кузатдим ва ҳамма жойда сайловлар қонунчиликка тўлиқ риоя қилинган ҳолда ўтганига гувоҳ бўлдим.\nГендер тенглиги масаласи билан боғлиқ бир фактни ибрат сифатида қайд этишни истардим: Ўзбекистон Республикаси Сайлов кодексига асосан депутатликка номзодлар орасида хотин-қизлар умумий миқдорнинг 30 фоизидан кам бўлмаслиги белгилаб қўйилган. Шу маънода номзодларнинг 45 фоизи аёллар экани мени қувонтирди. Бу мамлакатда хотин-қизлар ҳуқуқларини таъминлашга устувор аҳамият қаратилишидан далолат.\nМунир ҲАБИБ, ШҲТ Котибияти маслаҳатчиси, халқаро кузатувчи (Покистон):\n– Андижон шаҳридаги қатор сайлов участкалари фаолияти билан танишдим, одамлар билан суҳбатлашдим. Ушбу вилоят мисолида Ўзбекистон Республикаси парламенти ҳамда маҳаллий Кенгашлар депутатлигига сайловларга тайёргарлик ишлари юқори савияда ташкил этилганига амин бўлдим.\nСайлов куни Андижон шаҳридаги 45-сайлов участкасида бўлиб, фуқароларнинг фаоллиги, сайловчилар учун зарур шароитлар яратилгани, сайлов комиссияларида ўз ишини пухта биладиган, муайян тажрибага эга кишилар жалб этилгани, жараён халқаро талаб ва меъёрлар асосида ўтказилганини кузатдим.\nХалқаро андозалар, демократик тамойиллар асосида ўтган сайловларда халқингиз энг муносиб номзодларга овоз берди. Бу танлов, албатта, мамлакат тинчлик-хотиржамлиги, юртингизнинг барқарор ривожланишини таъминлашга хизмат қилади.\nКубаничбек ТААБАЛДИЕВ, Қирғизистон “Кабар” миллий ахборот агентлиги бош директори, халқаро кузатувчи:\n– Ушбу сиёсий жараён мамлакатингиз учун улкан тарихий аҳамиятга эга. Президент Шавкат Мирзиёев раҳбарлик даврида илк бор ташкил этилган бу сиёсий тадбирнинг муҳим жиҳатларидан бири – соҳага оид турли қонунчилик ҳужжатларининг такомиллаштирилгани.\nЯнги Сайлов кодекси талаблари асосида ўтказилган сайловда Тошкент шаҳридаги иккита, шунингдек, Бухоро шаҳридаги сайлов участкаларида бўлдим ва сиёсий жараённинг юқори савияда ташкил қилинганини кузатдим. Сайлов участкаларида тадбирга оид барча маълумотлар етарли. Сиёсий партиялар томонидан кўрсатилган номзодлар ҳақида ахборотлар билан танишиш имконияти яратилган.\nСайловларда энг муҳими шаффофлик, очиқликдир. Бу тамойилларга риоя қилинди. Сиёсий партиялар кузатувчилари билан мулоқотда жараённинг боришида уларда эътироз пайдо бўлмаганини билдиришди.\nКуни кеча Буюк Британиянинг "The Economist" журнали Ўзбекистонни “Йил мамлакати” деб эълон қилди. Бу Ўзбекистонда амалга оширилаётган сиёсий, ижтимоий ислоҳотлар самараси, халқингиз муносиб ҳаёт кечириши йўлида яратилаётган демократик эркинликларнинг амалдаги эътирофидир. Бу галги сайлов ҳам халқингиз орзу-истакларини рўёбга чиқариш йўлидаги муҳим қадам бўлиб қолади.\nСаййид Холид Амир ЖАФФЕРИЙ, Покистон глобал ва стратегик тадқиқотлар маркази президенти:\n– Ўзбекистонга илк бор 2009 йили келгандим. Бугунги Ўзбекистон мен кўрганимдан бутунлай фарқ қилади.\nСайловлар ҳар бир давлатда муҳим сиёсий жараён ҳисобланади. Уни демократик тамойиллар, халқаро стандартлар асосида ўтказиш алоҳида аҳамиятга эга. Кўплаб сайлов участкаларида бўлдим. Сиёсий воқеликка алоҳида тайёргарлик кўрилган. Фуқароларнинг сайловда фаол иштирок этгани таҳсинга лойиқ. Боиси, ривожланган давлатларда ҳам ҳар доим бу каби уюшқоқликни кўриш мушкул.\nФуқаролар ўз позициясини эркин овоз бериш орқали билдиришди.\nВладимир ГРАЧЕВ, Россия Федерацияси Марказий сайлов комиссияси раиси ўринбосари:\n– Кузатувчи сифатида сайлов участкаларида тайёргарликнинг бориши ва сайлов бошлангандан кейинги жараён билан танишдик. Ўзбекистонда янги Сайлов кодекси асосида сайловларни ўтказишга яхши тайёргарлик кўрилган. Биз борган сайлов участкаларида жараён демократик руҳда, шаффоф муҳитда, қонунчиликка мос ўтганини қайд этишни истардим.\nСайлов жараёни мамлакатдаги ижобий ўзгаришларга ҳамоҳанг кайфиятда ўтганини ҳис қилдик. Шу маънода, айтишим мумкинки, сайлов бўйича хулосаларим ижобий.\nГулнара КУНБАЕВА, Оқтўба вилояти сайлов комиссияси раиси (Қозоғистон):\n– Парламент ва маҳаллий Кенгашларга ўтган очиқ ва ошкора сайловларда Ўзбекистон кучли демократик ҳуқуқий давлат ва эркин фуқаролик жамияти барпо этиш йўлида салмоқли ютуқларни қўлга киритганини намоён этди. Сайловчилар ўз хоҳиш-иродасини эмин-эркин билдиргани бунга яққол мисол. Термиз шаҳридаги қатор сайлов участкаларида бўлиб, бунга ишонч ҳосил қилдик.\nСайловчилар катта қизиқиш билан келиб, номзодлар учун яширин овоз берганини кузатдик. Ўзбекистон миллий қонунчилигида сайловларни адолат ва тенглик тамойили асосида ўтказиш меъёрлари мустаҳкамлаб қўйилгани мамлакат ривожига хизмат қилмоқда.\nСайлов фуқаролар фаоллигида ўтди. Буни муҳим сиёсий жараённинг туб моҳиятини одамларга тушунтириш учун қилинган салмоқли ишлар самараси, дейиш мумкин.\nГеннадий ОНИШЕНКО, Россия Федерацияси Федерал Мажлиси Давлат думаси депутати:\n– Ташриф асносида Ўзбекистон Республикаси Марказий сайлов комиссиясида бўлиб, сайлов тизими билан яқиндан танишдим. Албатта, бу галги сайлов қонунчилигига кўплаб ўзгартишлар киритилган.\nЎзбекистонда ўтган сайловларда халқаро кузатувчи сифатида учинчи бор иштирок этдим. Бу галги сайловда мамлакатингизда кечаётган демократик янгиланишлар руҳи халқингизнинг овоз бериш жараёнида ҳам намоён.\nСўнгги йилларда Ўзбекистонда кенг кўламли ижобий ўзгаришлар кузатилмоқда. Мазкур сиёсий воқеликни ҳам ушбу янгиланишлар самараси сифатида баҳолаш мумкин. Сайловда ҳар бир фуқаро ўз тақдирига, мамлакат равнақига бевосита дахлдор эканини яна бир бор намойиш этди.\nФилиппо МАЛИНВЕРНО, халқаро кузатувчи (Италия):\n– Ўзбекистонга илк бор 2018 йилда келгандим. Қисқа фурсатда улкан ўзгаришлар, бунёдкорлик ишлари амалга оширилибди.\nЮртингиз сиёсий ва иқтисодий жиҳатдан дунёга юз тутмоқда. Сайловда аҳоли фаол иштирок этгани ҳам бу фикрнинг ёрқин мисоли. Барча тайёргарлик ишлари халқаро меъёрларга мос. Ўзбекистонда аҳолининг аксариятини ёшлар ташкил қилишини эшитгандим. Номзодлар орасида ҳам ёш авлод вакилларининг устунлик қилиши Ўзбекистон ўз келажагини баркамол авлод тақдирида кўраётганидан далолат.\nШу ўринда мамлакатингизда ёшлар масаласига қаратилаётган доимий эътибор ва ғамхўрликни алоҳида таъкидламоқчиман. Келажак эгаларига бўлган бундай муносабатга ҳавасим келди. Бу масалада Ўзбекистондан ўрганса арзийдиган жиҳатлар кўп.


35 ëшга кирган Тошкент метроси 18 йилдан кейин яна узаяди\nТошкентдаги "Бодомзор" метро бекатининг ëмғирдан кейинги манзараси.\n1977 йилнинг 7 ноябрида ишга туширилган Тошкент метросини узайтириш лойиҳаси давом этмоқда. Метрополитен масъулларига кўра¸ "Юнусобод" йўналишидаги учта янги бекатнинг 2030 йилгача қуриб битирилиши режаланган.\nБундан 35 йил бурун - 1977 йилнинг 7 ноябрида Тошкентда Марказий Осиëдаги илк метрополитеннинг тантанали очилиш маросими ўтказлган ва ўша пайтда Ўзбекистонни бошқарган Шароф Рашидов бу метрополитеннинг илк йўловчиси бўлган эди.\nМарказий Осиёда биринчи бўлган Тошкент метрополитенининг қурилиши 1972 йилнинг июл ойида бошланган. 1977 йилнинг ноябр ойида бугунги “Олмазор” (бирламчи номи "Собир Раҳимов") бекатидан "Амир Темур хиёбони" (бирламчи номи "Инқилоб хиëбони") бекатигача бўлган қисми ишга туширилди.\n1980 йилнинг август ойида “Амир Темур хиёбони” бекатидан “Буюк ипак йўли”(эски "Максим Горкий") бекатигача бўлган қисми фойдаланишга топширилиши билан Тошкент метрополитенининг 12 бекатдан иборат "Чилонзор" йўлининг қурилиши тугалланган эди.\nТошкентликлар ва шаҳар меҳмонлари назарида метрополитен СССР қулаши билан тўхтаб қолган ва битмаган лойиҳадир.\n1988 йилда бошланган "Юнусобод" линияси охиридаги учта бекат қурилиши учун кавланган котлованларнинг кўмиб ташланиши бу бекатлар қурилишидан умидвор шаҳарликлар таассуфини кучайтирди.\n"Тошкентметроқурилиш" трестининг исми айтилишини истамаган муҳандиси Озодлик билан суҳбатда бу бекатлар учун қазилган котлован кўмилмагани¸ балки консервация қилиб қўйилгани ҳақида гапирди.\nСуҳбатдошга кўра¸Тошкент метрополитенининг "Юнусобод" линиясидаги учта бекат 2030 йилда ниҳоясига етказилади.\nМетро муҳандиси¸ айни пайтда¸ метрополитен фақат Совет даври маҳсули¸ деган иддаони рад қилди.\n- Мустақиллик даврида¸ яъни 2001 йилда 7,61 километр узоқликдаги олтита – "Минг ўрик", "Юнус Ражабий", "Абдулла Қодирий", "Минор", "Бодомзор", "Ҳабиб Абдуллаев" бекатларидан иборат биринчи навбатини фойдаланишга топширишга муваффақ бўлдик¸ дейди суҳбатдош.\nТошкент метрополитени "Юнусобод" линиясининг қурилиши 1988 йилда бошланган, аммо СССР қулаши билан иш деярли тўхтаган ва орадан 13 йил ўтибгина бир қисми тугалланган эди.\nТошкент метрополитенининг умумий узунлиги 39 километрни ташкил қилиб, 29 та бекат, иккита электродепо ва ҳаракат таркибини таъмирлаш депосидан иборот.\nҲозирги кунда Тошкент метрополитенида “Чилонзор” йўлининг 12 та бекати, “Ўзбекистон” йўлининг 11 та бекати ва “Юнусобод” йўлининг 6 та бекати йўловчиларга хизмат кўрсатмоқда.\nТошкент метрополитени тижорий реклама тақиқланган дунëдаги ягона ер ости йўли ҳисобланади.\nБу ҳақда билдирган Тошкент метроси ходимига кўра¸ таниқли рассомлар безаган ер ости саройида ўзбек маънавиятига мос нотижорий шиорлар ва огоҳликка чақириқлар мавжуд.


Бахт кимники? - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 15 Март 2018\tКӯришлар: 669\nУргани ҳам майли, жисмоний камчилигимни таъна қилгани жон-жонимдан ўтиб кетди. “Қийшиқ”, деган номни кўтариб юрайми энди? Ич-ичимдан куйиб кетаяпман. Энди мен ўша йигирма йил аввал бўлганидек, ёлғон муомала қилишга кучим етмайди...\nМеҳринисо ўн саккиз ёшидан бери тутиб келган кундалигига шу охирги сўзларни ёзиб, уни авайлаб ёпди-да, бағрига босди. У энди йиғламай қўйди. Кечаси йиғлаб бўлганди. Энди тамомила дийдаси қотганди унинг. Аввалги ўлганларида умр йўлдошининг исмини тилга олгиси ҳам келмайди энди, болалари учун кечириб юборган, кўнгли исимаса ҳам ўзини шу пайтгача мажбурлаб яшади. Тўғри, Меҳринисодан ҳам баъзи хатолар ўтгандир. Лекин умри давомида эрига хиёнат қилмади, рўзғорнинг кам-кўстини бировга билдирмади, топганини уйга ташиди, бировнинг молини ўғирламади, бировни ғийбат қилмади. Асли, вақтида аразлашни билиш керак экан, ўз қадрини ерга топташга кўп бор йўл қўйиб берди.\nҲовлига чиққан Меҳринисонинг кўзи қийғос очилган, юзидаги шабнами қуёшнинг илк нурларида ялтиллаб турган гулларга тушди. “Бечоралар, менга ўхшаб булар ҳам йиғлаб чиқишибди-да тун бўйи”. Аёлнинг юзига кинояли табассум ёйилди. “Ҳаммалари уйғонмасдан бир қарорга келишим керак”. Бир оздан сўнг Меҳринисо бир-икки кийимини олиб, секин дарвозадан чиқди...\nНабиралари билан нонушта қилиб ўтирган Моҳтоб хола кўчадан қизининг овозини эшитиб, деди:\n- Катта амманг келаяпти. Туринглар, кутиб олинглар, бирга нонушта қиламиз. Билгандай қаймоқ олиб қўйган эканман, ақлимдан айланай. Боринглар, яхши-яхши салом беринглар.\nКим биландир сўрашиб бўлган Меҳринисо дарвозадан кирар-кирмас шириндан-шакар жиянлари у томон чопиб келишди. Қизининг келганига суюнган она унинг ранги-рўйидаги синиқликни сезмай қолмади. Шундай бўлса-да, ўзини қувноқ тутишга ҳаракат қилди. Набиралари бирин-кетин мактабга, кичкинтойи аяси билан боғчага кетишгач, Меҳринисога тикилди:\n- Қизжоним, тинчмисан, бугун дарсинг йўқми?\nМеҳринисо бу ёқимли овоздан эриб, бошини она кўксига қўйгиси, ўкириб-ўкириб йиғлагиси келди. Бироқ ўзини тутди, онасини аяди. Шунча йил болаларининг ташвишини тортгани етар. Шу ўй билан тошиб келган фарёдини ичига ютди.\n- Дарсим учинчи соат, сизни кўргим келди. Уйингизда уч-тўрт кун дам олмоқчиман, майлими?\n- Майли, қизжоним, қанча турсанг ҳам майли... Лекин айланай сендан, ичингдагини айт, кўзларинг билдириб қўйяпти, куёвим яна хафа қилдими?\n- Йўқ, онажон, уйим тинч, хавотир олманг, ўзим бир оз чарчаганман. Дарсга тайёрланай.\nМеҳринисо онасини чалғитмоқчи бўлаётганини Моҳтоб хола сезса-да, ортиқча суриштирмади, кейинроқ ўзи ёрилар... Шундай қилиб, уч-тўрт эмас, ўн кунча вақт ўтди. Бу орада бўлган воқеадан онагина эмас, балки ҳамма қариндош-уруғлар бохабар бўлишди. Меҳринисонинг қизлари, икки ўғли, келинлари, набиралари-ю қайнисингиллари келиб-кетиб чарчашди. Шодмонбек ҳам икки марта келиб, машинасини дарвоза олдига кўндаланг қўйди-да, Меҳринисонинг ўзига рўпара келолмай, қайнонасига: - “Айтинг, уйга юрсин энди”, - деди. Ҳамма гапга Меҳринисонинг жавоби битта бўлди:\n- Йўқ, яшамайман бирга, етар. Узоқроқ жойга йўқолиб кетаман. Шодмонбой мендан бутун, чиройли хотин топиб олсин. Ҳаммаларинг уйли-жойли, набиралар тўйидан ҳам қутулганман. Хавотир олманглар, мен энди ўзимни хўрлатиб қўймайман, ўзимга зиён ҳам етказмайман. Касбим бор, қўлимда ҳунарим бор, қаерда бўлса ҳам кунимни кўраман.\nШодмонбек ўн икки кун деганда, учинчи марта келди. Моҳтоб холанинг кўз ёшларига чидай олмаган Меҳринисо шаштидан тушиб, эрининг олдига чиқди ва башарасига қарамай деди:\n- Бўпти, кечқурун бораман уйга. Фақат шу шарт билан - жанжалга сабаб бўлган ўша эркатой, шайтонвачча укангизни хотинчаси билан, катта қайнимни овсиним билан, қайнисингилларимни, иккита қўшнимиз, болаларимнинг ҳаммасини чақиртириб қўясиз. Бизникилар ҳам боришади. Гапимни тинглайсизлар, ана шундан сўнг ўша ҳовлида яшайманми-йўқми, ҳал бўлади.\nШодмонбек хотинининг уйга боришга кўнганидан суюниб, кечқурун “яраш оши” қилишга астойдил ҳозирлик кўрди. Қизлари ва келинлари кечгача ҳаммаёқни тозалаб, турли егуликлар пиширишди, меҳмонхонага чиройли дастурхон тузаб қўйишди. “Яраш оши” жамулжамликда ейилди, яқинлар-у қўшнилар ҳазил гаплар билан ўртадаги ғашликни тарқатишга уринишди. Бироқ Меҳринисо ҳеч нима тотинмади. Ошдан кейин ёнбошдаги диванга ўтириб, гап бошлади:\n- Энди сўз менга. Охиригача чидаб эшитасизлар. Мана бу киши билан турмуш қурганимга ўттиз беш йил бўлибди. Олди қизимнинг ёши ўттиздан ўтди. Ёшим олтмишга қараб кетди. Шу ёшда аразга нима бор, дегувчилар кўп бўлди, биламан. Лекин, сабр-қаноатнинг ҳам чегараси бор экан. Аввало, сиз эшитинг, кенжа қайни ва хотинчангиз! Бахил қайнонамдан қолган зурриёт! Бир умр топганимизга шерик бўлдиларинг, индамай келдим. Охиргиси ҳаммасидан ўтиб тушди... Мен, энг аввало, ўттиз беш йил яшаб, бор меҳру муҳаббатимни, орттирган-орттирмаганимни шу оила аъзоларига бериб, болаларимнинг отаси олдида бир ниначалик қадр топмаганимга ачинаман. Тунов кунги воқеа бунга бир мисол. Сиз, ҳурматли қайнигинам, ишдан келсам, дарвозадан сигиримизни етаклаб чиқиб кетаяпсиз. “Ҳа, тинчликми?” десам, жавобингиз шу бўлди: “Сигирни акам менга бердилар, сут-қатиғини болаларинг билан ичиб ўтир, дедилар”. Мен эса, турган жойимда музлаб қолдим. Ахир, шу сигирни икки ўғлим билан неча йил бозорма-бозор югуриб, ишлаб топган эдик. Ўзимни босиб, “Тўхтанг, айланай, бу уйнинг эгалари йўқми, мен ҳали тирикман-ку”, дедим. “Бу уйнинг эгаси акам, сиз хотин кишисиз, бир нима дейишга ҳақингиз йўқ”,- деганингизни тан оларсиз? Қайнигинам, шуни ёдда тутингки, бир нима дейишга ҳақим бор. Чунки бу рўзғор бутунлигини сақлашга жонимни, ғуруримни фидо қилган аёлман. “Вақтида акамнинг топганини хў-ўп егансиз”,- деб таъна қилишга уялмадингиз-а. Эслатиб қўяй, бу оилага келин бўлиб келганимда сиз бурни оқиб юрган болача эдингиз. Қайнонам қўлини совуқ сувга урмасди, кирларингизни ювардим, овқатларингизни вақтида қилиб, нон ёпардим-да, иш куни дарсга, бозор куни эса, кечалари тикиб чиққаним – кўрпача жилдларини олиб бозорга жўнардим. Мен ҳеч қачон акангизнинг топганини ялпайиб еб ётганим йўқ! Акангизни бугун ҳамма “Бек”, деб ҳурмат қилади. Бу кишини “Бек” даражасига ким олиб чиқди, инсоф билан ўйлаб кўринг. У кишини яхши кўриб текканимда, оддийгина шофёр эди. Ўзим зўрлаб сиртдан ўқитдим, ҳа, ўқитдим. Чунки муаллималикдан, чеварликдан тинмай пул ишлардим. Акангиз шаҳри азимга ўқишга жўнаганда, биров қўлига бир сўм пул бермаган, мен тутқазганман қўлларига. Кейин йиллар ўтиб, бир идорачага бошлиқ бўлди, “левак” пуллари кўпайди, “ўйнашча”лар пайдо бўлди. Дўст-душманга билдирмасдан ўзим куйиб, ўзим ёндим... Бу “бойвачча” ҳар йили устини янгилайди, лекин менга биттагина рўмолча кўтариб келмайди. «Сенгаям бирор нима керакми?»- деб сўраган эр эмас... Ҳаром юришининг касофати менга урди – бир куни бозордан келаётиб, автоҳалокатга учрадим, бир қўлим гипсдан сўнг сал қийшиқроқ бўлиб қолди. Тунов куни «Сигирни жойига қайтариб боғланг»,- деганимда акангиз сўкиниб “қийшиқ”, дея ҳақорат қилганини, келин ва набиралар олдида урганини тасдиқламай иложингиз йўқ. Эндиям тинч қўймайсанми, бизни? Ҳа, сенлаганимга ҳайрон бўлма, сизлашга лойиқмассан. Ота-оналаринг ўлиб кетди, уйли-жойли қилдик, ҳовлидан нина олмай ташлаб келдик. Хотинчанг уйда, бирор қўшимча иш қилай демайди, ақалли пахта теришга чиқмайди. Ахир, одамлар пахта териб, бир қишлигини ғамлаб олади. У ишласа, мени ким ғийбат қилади? Бахт кимники – сочи пахмоқники, деб тўғри айтган экан машойихлар. Эсиз ўтган умрим, эсиз умидларим, эсиз...\nКичик овсин отдан тушса ҳам эгардан тушмайдиганлар хилидан экан, лабини буриб тескари ўтириб олди. Кенжа ука ўрнидан турди:\n- Шу сигирни қайтариб олиб келсам, акам билан яшайсизми? Кечирим сўрасак, яшайсизми?\n- Мен сигирга эмас, шунча меҳнат қилиб, шунча йил бирга битта уйда яшаб, бир оғиз маслаҳатга лойиқ кўрилмаганимга ачинаман. Энди кечиримингни аканг билан пишириб енглар. Аканг – шу аканг, ўзгарармиди? Бу ҳовлида яна сўкишлар, уришлар давом этади. Гувоҳ бўлинглар, охирги сўзим, болаларимнинг отаси билан бошқа бирга яшамайман!\nМеҳринисонинг бу гапига қўшни эркак жим туролмади:\n- Муаллима, сизни ҳамма ҳурмат қилади, ор-номусли аёл, деб билади.\n- Э, қўшнижон-а, ичимдаги дардларни қаердан биласиз? Ҳатто, болаларим ҳам билмасди. Энди айтаман – мана бу эркак “ўйнаш” билан ишхонасида қўлга тушиб, ишдан ҳайдалди, уйда ўтириб қолди, аламидан мени қанча сўкканларига, урганларига мана шу ҳовли гувоҳ. Яна кечириб, ҳеч кимга билдирмай, дўхтир укаларим ёрдамида пенсия тўғрилаб бердим. Ўша қийинчилик йилларида, бу киши пенсияларини чойхонада йўқ қилиб келди. Маош рўзғорга етмайди. Менинг ор-номусим ўша йиллари бозорда совун сотганимда, ҳа, битта совундан ўн дирам қолади, деб бозорнинг ўртасида ўтирганимда адо бўлган, қўшнижон. Ҳозир ҳамма бозорчи, у вақтда... Энди бу гаплар бекор...\nШодмонбек бир қизариб, бир бўзарарди, сўкишга чоғланган тили айланмай қолган, кўзи бир нуқтага тикилганди. Катта қизи Орзигул Меҳринисонинг бағрига отилди:\n- Аяжон, жон аяжон, биз учун кечиринг дадамни. Шу ҳовлида яшанг, кетманг, илтимос!..\nКейин ҳамма болалари – бири қўлидан, бири елкасидан ушлаб, ялиниб-ёлворишди. Бир ёшга тўлган, тақилган лентаси, атлас кўйлакчаси ўзига ярашган, олмадайин тиниқ юзли қиз набирасини қўйнига ўтқазиб қўйишди. Набираси бир ширин кулиб турардики, беихтиёр онанинг кўзига меҳр нури югурди. Энди у Шодмонбек билан бир уйда яшайдими ё... Буни эртанги кун кўрсатади.\nБугун: 19-01-2020 19:25:47


“Амирсой”га видеосаёҳат | Qalampir.uz\nФойдали\t23 Декабрь 2019 20:44 4777\n21 декабрь куни Тошкент вилояти Бўстонлиқ туманида “Амирсой” тоғ-чанғи курортининг тантанали очилиш маросими бўлиб ўтди. Унда QALAMPIR.UZ мухбирлари ҳам иштирок этди.\nТадбирни Ўзбекистон Республикаси Бош вазир ўринбосари Азиз Абдуҳакимов очиб берди.\n“Амирсой” мажмуасини ишга тушириш учун Италия, Германия, Австрия, Аргентина, Испания ва Дания каби давлатлардан етакчи лойиҳачи компаниялар жалб этилиб, тоғ-чанғи курорти мажмуаси замонавий жаҳон стандартлари асосида қуриб битказилди. Ушбу лойиҳа соҳада катта тажрибага эга Aндорранинг “PGI Management” компанияси томонидан амалга оширилди”, деди Азиз Абдуҳакимов.\n“Амирсой” лойиҳасини амалга оширишга 2018 йилда старт берилди. 892 гектар майдонда кенг кўламли қурилиш ишлари олиб борилди. 580 ўринга мўлжалланган лойиҳа доирасида 300 янги иш ўрни яратилиши кўзда тутилган ҳамда унинг умумий қиймати 100,0 млн АҚШ долларини ташкил қилади.\n“Амирсой”ни қуриш ишларига энг илғор ва инновацион технологиялар жалб қилинган бўлиб, курорт лойиҳаси икки босқичда амалга оширилади. Биринчи босқич – 2019 йилнинг IV чорагида биритирилди. Иккинчи босқич эса 2022 йилнинг III чорагида битказилиши режалаштирилган.\nШунингдек ҳудудда Австриянинг “Doppelmayr Seilbahnen GmbH” компанияси томонидан икки замонавий дор йўли қурилди, унинг узунлиги 2 193 метр бўлиб, ўтказувчанлик қобилияти соатига 2 400 кишини ташкил этади.\nҚишки дам олиш зонасида Aргентина, Испания ва Дания мутахассислари назорати остида турли мураккабликдаги 15 км узунликдаги тоғ-чанғи йўллари қурилди. Уларнинг 4 таси курортнинг энг юқори нуқтасидан бошланади ва энг узун трасса 3 550 метрни ташкил этади.\nСунъий қор ишлаб чиқариш тизими эса чанғи мавсумини ноябрдан апрель ойигача узайтиришга хизмат қилади.\nҚишки спорт ўйинлари ишқибозлари, чанғичилар ва сноубордчилар учун ҳар қандай даражадаги йўллар мавжуд бўлиб, уларнинг тоғ-чанғи спорти билан шуғулланиши учун барча шароитлар яратилган.\nШу билан бирга, тоғ-чанғи курорти мажмуаси ҳудудида тюбинг, пиёда саёҳатлар, қорда юриш учун махсус турлар, чана ва квадроциклда учишларни ўз ичига олган кўнгилочар зона ва махсус болалар ўйин майдончаси учун алоҳида ҳудудлар ташкил этилган.\nАйни вақтда лойиҳанинг биринчи босқичи якунланиб, “Амирсой” дам олиш масканининг кенг жамоатчилик учун очилишга тайёр ҳолатга келтирилган.\nСтатистик маълумотларга кўра, Тошкент вилоятида 2019 йил якуни бўйича 1464,5 мингга яқин сайёҳ ташрифи кутилаётган бўлиб, жумладан, хорижий туристлар сони 205,1 минг кишига етиши кутилмоқда. 2020 йилда кутилаётган туристлар сони ўсиши ўтган йилга нисбатан 10,3 фоизга, жумладан хорижий туристлар сони 16,6 фоизга ўсиши кутилмоқда, улардан “Амирсой” сайёҳлик мажмуасини ишга тушириш ҳисобига ташриф буюрувчиларнинг сонини қўшимча жами 32,8 минг нафарга кўпайтириш назарда тутилган.\nШуниси диққатга сазоворки, “Aмирсой” тоғ-чанғи курортининг ишга туширилиши Ўзбекистонга туристларни жалб этишда мавсумийлик тушунчасини йўқотишга олиб келади.\nАмирсой тоғ-чанғи курорти Амирсой\n“Amirsoy”да 34 ёшли эркак тўсатдан вафот этди “Амирсой”да илк қурбон: ёш чанғичи ҳалок бўлди “Амирсой” тоғ-чанғи курорти ишга тушди (фоторепортаж)\n22 Февраль 18:06 41529\n22 Февраль 16:15 28709\n24 Февраль 17:01 28238\n24 Февраль 14:54 23171\n22 Февраль 08:15 22728


Алишер Сиддиқ/Озодлик - Озодлик муаллифи биографияси - Озодлик радиоси\n05 июл 2022, Тошкент вақти: 13:53\nМуаллиф Алишер Сиддиқ/Озодлик\nZambarakning o‘qi yoki “Qo‘shariq” to‘yxonasidagi xotin-qizlar bazmi (satira)\nЗамбаракнинг ўқи ёки “Қўшариқ” тўйхонасидаги хотин-қизлар базми (сатира)\nСенатор қамоқдан чиқиш йўлларини кўрсатиб берди\nЎзбекистон Сенати мамлакат Конституцияси қабул қилингани муносабати билан амнистия эълон қилди. Озодлик мухбири билан суҳбатда сенатор Светлана Ортиқова амнистиянинг маҳбуслар ва улар яқинлари учун долзарб жиҳатларига изоҳ берди.\nсентябр 07, 2013\nЎзбекистон Исломий ҳаракати Суриядаги жангларга аралашмаслигини билдирди\nЎзбекистон Исломий ҳаракати Суриядаги жангларга қўшилмагани ва бундай режаси ҳам йўқлигини билдирди. Сўнгги бир-неча ойи ичида Ўзбекистон Исломий ҳаркати Покистонинг Кветта ва Курам минтақаларида ўнлаб шиа мусулмонларининг ўлимига сабаб бўлган камида икки ҳужум учун масъулиятни ўз зиммасига олган эди.\nРоссиянинг биринчи миллиардери Алишер Усмоновга меросхўр сифатида кўрилган 30 ёшли Бобур Усмонов бошқарган машина 8 май куни саҳарда Юнусободдаги Гулнора Каримовага қарашли экани айтиладиган Шедевр супермаркети олдида ҳалокатга учради. Бобур Усмонов Ўзбекистон Бош вазири Шавкат Мирзиëевлар оиласига куëв эди.\nТошкентда "қиз сотиш"да гумонланган уч аёл қўлга олинди\nЎзбекистон махсус хизматлари Тошкентнинг Шайхонтоҳур туманида 15 ноябр куни ўтказган рейд натижасида одам савдосида гумонланаётган уч аёл ҳибсга олинди.\nРоссия-Ўзбекистон муносабатлари қай томон кетмоқда?\nOzodlik Online дастурининг бугун, 20 август Тошкент вақти билан соат 21:30да эфирга узатилган сони ана шу мавзуда бўлди.\nГулнора Каримованинг талантлари ҳақида нима деб ўйлайсиз?\nЎзбекистон президентининг тўнғич қизи Гулнора Каримова бугун Ўзбекистонда энг кўп тилга олинадиган шахсига айланган, деса муболаға бўлмайди. Ўзбекистонни ёритиб борувчи хорижий оммавий ахборот воситалари учун ҳам Гулнора асосий нюсмейкерга айланган.\nС. Ортиқова: Суд тизимида коррупция бор, у билан курашаяпмиз!\nЎзбекистон президентининг суд тизими ходимларига иқтисодий имтиёзларни тақдим этишга қаратилган фармонини изоҳлаган Светлана Ортиқова шундай деди.\nЎзбек спорти аҳволини қандай баҳолайсиз?\nЛондонда ўтаётган Олимпиада ўйинларида Ўзбекистон спортининг ҳақиқий аҳволи намоëн бўлмоқда. Қўшни Қозоғистон бир неча олтин медал билан дунёнинг биринчи ўнталигида, Ўзбекистон эса¸ ҳозирча ягона бронза медали билан ушбу рўйхатнинг энг остида турибди.\nПрокуратура Аҳмедовнинг Москвадаги уйини топди\nАбитуриент, тестга тайёрмисиз?\n1 август куни Ўзбекистон олий ўқув юртларида кириш имтиҳонлари бўлиб ўтади. Бу белгиловчи кун яқинлашар экан¸ ҳар бир абитуриент¸ ўз билим даражаси ва ижтимоий-иқтисодий шароитидан келиб чиқиб¸ унга тадорик кўрмоқда.\nМуҳаммад Солиҳ: Қуролли кураш сўнгги чора\n“Араб Баҳори”дан илҳомланган бир қанча дунёвий ва исломий гуруҳларни бирлаштирган мухолифатдаги Ўзбекистон халқ ҳаракати Ўзбекистон ҳукуматига қарши кураш йўлида сўнгги чора сифатида куч ишлатишни оқлашини баён қилди.\n"Буни ютуқ деб бўлмайди"\nҲюман Райтс Уотч Ўзбекистондаги инсон ҳуқуқлари вазиятига доир навбатдаги ҳисоботида Ғарб давлатларини танқид остига олди.\nКислов Қирғиз парламентига минатдорчилик билдирди\nФарғона.ру сайтини тўсиб қўйиш қарорига агентлик муҳаррирининг муносабати шундай бўлди.\nЮсуф Жума: Каримовнинг абадий мухолифиман\n18 май куни озодликка чиқиб, АҚШдаги оиласи билан юз кўришган шоир Юсуф Жума Озодликка интервью берди.\nНорвегия ўзбекистонлик қочқинларни депортация қилмоқда\nЎзбекистонда сиëсий ва диний эътиқоди учун таъқибга учрагани даъвосини асослай олмагач¸ бошпана сўрови рад этилганлар Норвегиядан ихтиëрий тарзда кетишни истамагани боис¸ айни кунларда мамлакат полицияси уларни мажбурий тарзда ватанига юбормоқда.\nЎзбекистон CASA-1000 лойиҳасига қарши\nРасмий Тошкент Покистоннинг Тожикистондан 1000 мегаватт электр энергиясини сотиб олиш режасига қарши чиқмоқда. 6,5 миллиард долларга баҳоланган ушбу лойиҳа доирасида, Афғонистон орқали ўтувчи узунлиги 750 киломерт электр симларни тортиш назарда тутилган.


Исроил саккиз ҳафта давом этган Ливан қамалини тугата бошлади.\nИсроил бош вазири Эҳуд Олмертнинг маъмурияти тарқатган баёнотда айтилишича, халқаро кучлар Ливаннинг денгиз потлари ва аэропортларида вазиятни назорат қилиш ҳамда Ҳизбуллоҳ жанггариларига қурол етказиб берилишининг олдини олишга тайёр эканига Яҳудий давлатини ишонтирганидан кейин шундай қарорга келинган.\nИсроил ҳукуматининг матбуот вакили Мири Ейсин ҳаводан қамал қилиш тўхтатилганини, бироқ Ливанни денгиздан блокада қилиш, халқаро кучлар флоти жойларга ташлангунга қадар давом этишини маълум қилди. Шунингдек, ердан қамални тўхтатиш масаласи ҳам очиқ қолмоқда, деди яҳудий расмийси.\n“Исроил халқаро кучларнинг Ливан-Сурия чегарасига ташланишини илтимос қилди. Ҳозирча бу ҳудуд қандай назорат қилиниши ва чегара орқали Ҳизбуллоҳга қурол етказиб берилишининг олдини олиш қандай амалга оширилишини кўрмоқчимиз”, - деди Исроил ҳукумати вакили Ейсин.


Матбуотга Ўзбекистоннинг янги Бош прокурори Отабек...\nОтабек Муродов — Ўзбекистон Республикасининг янги Бош прокурори.\nАввал хабар берганимиздек, бугун, 31 январь куни Ўзбекистон Президенти Шавкат Мирзиёев раислигида Миллий хавфсизлик хизмати ва прокуратура органлари ходимлари иштирокида йиғилиш бўлиб ўтди. Ушбу йиғилишда ташкилий масала кўрилди.\nМиллий хавфсизлик хизмати раиси Рустам Иноятов ўз вазифасидан озод этилиб, унинг ўрнига Ўзбекистон Республикаси Бош прокурори лавозимида ишлаб келаётган Ихтиёр Абдуллаев тайинланди. Президент давлат маслаҳатчиси Отабек Муродов эса Ўзбекистон Республикаси Бош прокурори лавозимига тайинланди.\nБош прокуратуранинг расмий сайтида бир оз муддат аввал пайдо бўлган хабарга кўра, Отабек Баҳриддинович Муродов Ўзбекистон Президентининг 2018 йил 31 январдаги ПФ-5320-сонли фармонига асосан Ўзбекистон Республикаси Бош прокурори этиб тайинланди.\nМатбуотга Ўзбекистоннинг янги Бош прокурори ҳақида нималар маълум? Аввало, шуни айтиб ўтиш керакки, янги Бош прокурор ҳақида маълумотлар у қадар кўп эмас.\nМанбаларимизнинг маълум қилишича, Отабек Муродов 1975 йили Қашқадарё вилоятида туғилган. Тошкент давлат юридик институтини тамомлаган.\nОчиқ манбалардаги маълумотларга кўра, у Ўзбекистон Республикаси Бош прокуратурасининг жиноятларни тергов қилиш бошқармаси алоҳида муҳим ишлар бўйича терговчиси, Адлия вазирининг ўринбосари бўлиб ишлаган.\n2017 йилнинг 1 мартида Ўзбекистон Президентининг 4976-сонли фармонига мувофиқ, у Ўзбекистон Республикаси Президентининг сиёсий-ҳуқуқий масалалар бўйича Давлат маслаҳатчиси этиб тайинланган эди.\nБош прокуратуранинг расмий сайтида маълум қилинишича, Отабек Муродов 3-даражали давлат адлия маслаҳатчиси ҳисобланади.\nУ 2002 йили Президент фармонига кўра «Жасорат» медали билан тақдирланган.\nОтабек Муродов мустақил Ўзбекистон тарихида бешинчи Бош прокурор бўлди. Бунгача ушбу лавозимда Бўритош Мустафоев, Усмон Худойқулов, Рашид Қодиров, Ихтиёр Абдуллаев фаолият кўрсатган.\nЖамият 10/10, 10:55\nБош прокурор Қибрайга туҳфа билан борди\nҲодиса 14/08, 22:13\nПрезидент Бош прокурорни Оққўрғонга юборди


Кокос-бананли кекс тайёрлаш, пишириш рецепти сирлари, оддий ва мазали\nКизикарли маълумотлар 238\nVatanda.Com » Пазандалик » Ширинликлар » Кокос-бананли кекс\nЯқинларингизни ҳушбўй ва мазали ширинлик билан мехмон қилмоқчимисиз? У ҳолда эътиборингизга нозик ва мазали кекс рецептини тақдим этамиз. Таомнома учун янгилик. Тайёрланиши жуда ҳам оддий. Ушбу рецептни албатта тайёрланг!\n260 грамм ун\n1 стакан шакар\n1 чой қошиқ ванилин шакари\n1/2 стакан кокос ёғи\n2 дона тухум\n1/2 чой қошиқ туз\n1 чой қошиқдан ичимлик содаси ва қабартма\n100 грамм гилос, 100 грамм банан (2 дона)\n1/2 стакан кокос стружкаси\n1. Биринчи навбатда қуруқ масаллиқларни бирлаштиринг : ун, ичимлик содаси, қабартма, ванилин шакари. Аралаштиринг.\n2. Тухум ва шакарни енгил, оппоқ масса ҳолигача кўпиртиринг. Кокос ёғини қуйинг ва аралаштиринг.\n3. Газ печини 180 даражада қиздиринг. Тухумли массага банан пюреси, гилос ва қуруқ товада қовурилган кокос стружкасини солинг. Унли массани солинг ва бир хил масса ҳосил бўлгунга қадар аралаштиринг.\n4. Пишириш қолипини юмшатилган сарёғ билан суртинг. Суртилган сарёғни ун билан қопланг.\n5. Тайёрланган қолипга хамирни қуйинг ва текисланг. Қиздирилган газ печида 1 соат давомида пиширинг. Кекс тайёрлигини тиш пичоғи билан текширинг.\n6. Белгиланган вақт ўтиб, мазали кексни совутинг ва ҳоҳишингизга кўра безатинг. Нозик ва мазали кексни дастурхонга тортинг.\nПазандалик / Ширинликлар\nКакосли кекс осон тайёрланиладиган, аммо жуда ҳам мазали бўлган пишириқлардан биридир! У ўзгачароқ бўлиб пишади: кекснинг усти қарсилдоқ, ичи эса нам ва юмшоқ, егандан кейин эса сариёғ ва какосли таъм келиб туради....\n2 стакан унга илик сут, шакар, ачитки ва туз солиниб, аралаштирилади ва 1 соатга иссик жойга ураб куйилади. Тухум ва ёг аралаштирилиб, ошган массага солинади. Ва кулга ёпишмайдиган юмшок хамир корилади. Хамир 5 булакка булиниб, хар бир булак ёйилади......\nПряник тайёрлаш рецепти - катик асосли хамирдан пишириш варианти, усуллари\nПряник – узоқ вақт давомида мащур бўлган рус ширинлиги. Улар нафақат байрамларда дастурҳонга тортиқ қилиш, балки туғилган кун, тўйлар учун совға, шунингдек янгил йил арчасини безатиш учун хам тайёрланган. Прайниклар Пряниклар турлича бўлади – зувалали, босма ва кесма. Келинг, қатиқ асосида уй шароитида пряник пиширишни кўриб чиқайлик....\nШоколад тайёрлаш рецепти - сут ва какаодан оддий ширинлик, босқичлари + фото\nАслида уй шароитида хақиқий шоколад тайёрлаш осон вазифа эмас. Аҳир, шоколаднинг мухим таркибий қисми бўлган какао ёғини хар қандай дўкондан ҳарид қилиб бўлмайди....\nҲудди орзудагидек десерт тайёр бўлади. Байрам дастурхони учун ажойиб танлов. Тайёрланиши оддий, натижаси дастурхон даврасида барчани лол қолдиради. Таомнома учун янгилик. Ушбу рецептни албатта тайёрланг!...\nЭътиборингизга нозик ва жуда ҳам мазали пирог рецептини тақдим этамиз. Таомнома учун янгилик. Тайёрланиши оддий, натижаси дастурхон даврасида барчани лол қолдириш билан бирга чинакам лаззатланишни тақдим этади. Ушбу рецептни албатта тайёрланг!...\nПиширишсиз шоколадли чизкейк\nЧизкейк десерти ҳаттоки ширинликни ҳуш кўрмайдиганлар учун ҳам маъқул десерт. Эътиборингизга тез тайёрланадиган, нозик ва мазали чизкейк рецептини тақдим этамиз. Дастурхон даврасида ширин суҳбат ва иссиқ чой билан танаввул қилиш учун ажойиб танлов!...\nБулочка тайёрлаш - рецепти, усуллари, хамиртурушли булочка учун масалликлар\nБулочка – одатда юмалоқ ёки овал шаклда бўлган кичик нончалар. Бу каби пишириқ жуда мащур – болаликдан буён барча мазали булочкаларни севиб истеъмол қилади: ширин булочкалар, мак, майиз, долчин, мураббо, кунжутли, уйни эслатадиган булочкалар. Агар сиз уй шароитида тайёрлаш учун булочка рецептини, ҳамирини тайёрлаш сирларини излаётган бўлсангиз,...\nРулет тайёрлаш - рецепти, хамири ва креми учун керакли масалликлар, сирлари\nИнгичка бисквитдан тайёрланган рулет дастурҳонингизни ажиб тарзда безатади ва мехмонларни қувонтиради. Рулет тайёрлаш жуда осон, бироқ кўпчилик бекалар уни пиширишдан чўчишади. Ушбу мақолада уй шароитида турли ҳил начинкали: мурабболи, мевали, қуюлтирилган сутли ва кремли рулетлар тайёрлаш усуллари кўриб чиқилади....\nНозик творогли торт\nНомига муносиб нозик ва мазали торт! Тез тайёрланиши ва натижаси билан сизни ҳайратда қолдириши турган гап. Ҳар қандай дастурхондан ўзининг ёрқин ўрнини эгаллайди. Тез орада мехмон кутишни режалаштираётган бўлсангиз албатта ушбу тортни тайёрланг!...


00:00 / 17.06.2011 | eski savollar | 2643\nАссалому алейкум Хурматли Шайх Хазратлари,Хак дийнимиз, Ахли Сунна вал Жамоа акидавий мазхаби ва Ханафий фикхий мазхабини Аллохни мадади ила якинда жиддий урганишга киришдим. Хали илмим жуда хам озлиги сабаб, куйидаги саволларга жавоб тополмаганим туфайли ёрдамингизга мухтожман. Илтимос манга ва баъзи дустларимга тугри йулни топишимда ёрдам беринг.1. Фаъэбоок деган сахифада узимни сахифамни очганман. У ердаги фаолиятим асосан фойдали илм, билим олишга, алмашинишга, ва дийнимиз борасида хар хил яхши, хайрли, фойдали маълумотларни ёзиб булишиш, фикр алмашиш билан олиб бораман. Интернет-дустлар каторида динимизга алокадор булмаган, лекин дийнимизга катта кизикиш билдираётганлар хам бор. Шу сабаб имкон кадар Дийнимиз ва акийдамиз борасида гузалликни, яхшиликни, комилликни, бахту-саодатни таргиб килувчи томонлардан рус ва инглиз тилларида хам ёзаман. Якинда бир устозим айтган "Муслимани энг яхши макияжи уни 5 махал олган тахоратидир", деган гапларини шариат доирасидан чикмаган холда хижобда расмга тушган ерга караб турган муслима киз расми билан сахифамга куйгандим. (Албатта бундай расмларни www.ислом.уз, www.муслимаат.уз ва www.муслима.уз сахифаларида хам куйилганини курганимдан кейин хаддим сигди куйишга). Умдим тахоратни накадар хайрли бир амал эканини ва энг комил гузалликка бир кадам эканлигини таргиб килиш ва бу маслада муслим дустлар фикрини билиш эди. Афсуски, бу ишим натижсида мани Муслима кизни расми билан одамларни Фитнага чакиришда, ва уларни "гузал киз екан" деган хаёлга бориб куз ва хаёл зиносига сабаб булишликда, савобга эмас катта гунохга колишимни айблади бир биродар.Устоз, муслима кизни расмини куйиб гунох килдимми? Ёкимли инсон экан, деган хаёлга боришлик - зинокорликми? Ташкарида шариат доирасида хижобда юрамиз, инсон беихтиёр ёкимли юзли инсонга кузи тушиб шунка хаёлга бориб колиши мумкин, бу зинокорликми? Дунё хакикий реал хаёт булса, Интернет уни виртуал шаклигина холос; Шариатимиз, Акийдамиз, Мазхабимиз конун-коидалари Интернет учун хам айни булиши керак, деган тахминдаман, бу тугрими?2. Ану биродарни Гунох ва Зино эканлигини исботлаш борасида келтирганлари асоси Шайх Абу Муссаб Важди Аккари деган олимни даъвати экан. Хазрат, бу олим шайхни фатвосига эргашиш борасида маслахат беринг. Бу одам хакида хеч эшитмаганмиз, узим бу олимни салафия окими лидери, деган гумондаман чунки аксарият ссылкалари суфизм ва салафизм сахифаларига олиб бормокда. Адашаётган булсам Аллох кечирсин. Устоз, ожизлик ва илмсизлик килиб ноурин сузлар ёзган булсам, ранжиманг. Сизни Аллох учун жудаям каттик яхши курадиган кизингизни кечиринг илтимос.Бизга тугри йулни топишимизда Аллохни Узи сизни сабабчи килсин ва сиздан рози булсин. Дуо килинг, хазрат, Ислом укув даргохида укишлик ва гузал амал килиб яшашлик насиб килсин бизга хам.Дуоларимиз сиз билан. Жумъа аййёмлари муборак булсин.Хурмат билан кизингиз.\n- Мен ҳам у одам ҳақида биринчи бор билиб турибман. Минг афсусски, кўпчилик дангасалик оқибатида бир гап, маъруза, ёзув асосида дунёни кофирга чиқариб юборишни ёқтирадиганлар бор. Улар ўша бир кишининг гапи асослими, аслида гап қандай эканини суриштириш, ҳақни топишга даргасалик қилишади. Излаб, суриштириб кейин хулоса чиқаришга тоқатлари йўқ.- Буларни бир маъруза ёки бир касета маданияти соҳиблари дейишади араб уламолари. Шунинг учун, улардан хафа бўлманг. Эътибор бермай, ўзингиз билимингизни зиёда қилишда давом этаверинг.


Қозоғистонда Cobalt ва Nexia энг харидоргир автомобиллар бўлди - UzNews.uz\n18 мая, 09:31 1211 0\nҚозоғистонда Cobalt ва Nexia энг харидоргир автомобиллар бўлди\nБу борада мазкур икки автомобиль Hyundai ва Toyota’ни ортда қолдирган.\nChevrolet автомобилларининг Қозоғистон бозорларидаги сотуви жорий йил январь-апрель ойларида 4 697 фоизга ўсди.\nБу борада автокомпаниянинг иккита автомобили Hyundai ва Toyota’ни ортда қолдирган.\nҚозоғистоннинг АвтоБизнес ассоциацияси маълумотига кўра, мамлакатда жорий йил бошидан буён Chevrolet’нинг 8 923 дона турли русумлардаги автомобиллари сотилган.\nУшбу кўрсаткич ўтган йилнинг мос даврида бор-йўғи 186 донани ташкил қилган.\n2021 йил апрель ойида Қозоғистонда Chevrolet’нинг 2 652 дона автомобили сотилган бўлиб, шундан энг кўп сотув Cobalt ва Nexia автомобилларига тўғри келган. (2020 йилнинг апрель ойида Chevrolet автомобиллари сотуви 57 донани ташкил қилган.)\nШунингдек, ушбу ойда энг кўп сотилган автомобиллар орасида дастлабки икки ўринни ҳам Cobalt (1 355 дона) ва Nexia (1 003 дона) эгаллаган.\nҚолган ўринларни эса Hyundai Accent (986), Hyundai Santa Fe (619), Kia Rio (569), Toyota Camry (446), Hyundai Creta (333), Toyota RAV4 (316), Volkswagen Polo (271), Hyundai Elantra (245) русумли автомобиллар банд қилган.\n12 июня, 09:28 517 0


Атамбаев: “Қирғизистон 2010 йил июнь фожеаларидан ўзига дарс чиқаришда давом этмоқда” « Ўзбекистон Халқ Ҳаракати\nАтамбаев: “Қирғизистон 2010 йил июнь фожеаларидан ўзига дарс чиқаришда давом этмоқда”\n07 June 2014 - 18:00\nҚирғизистон президенти Алмазбек Атамбаев АКИpress таҳририятининг фожеадан 4 йил ўтиб бугунги ҳолатга баҳо бериш ҳақидаги саволларига жавоб бераркан: “Қирғизистон 2010 йил июнь фожеаларидан ўзига дарс чиқаришда давом этмоқда”, – дея таъкидлайди.\nНашр таҳририятининг “Қирғизистон ҳукумати 2010 йил июнда мамлакат жанубида содир бўлган фожеалардан ўзига керакли дарсни чиқара олдими?”, – деган саволига президент қуйидагича жавоб беради:\n“Саволингизга энг ишончли ва қатъий жавоб – бу йилдан йилга мустаҳкамланиб бораётган Қирғизистондаги тинчликдир. Иқтисод оёққа турмоқда. Қурилиш ишлари нафақат Бишкек, балки Қирғизистоннинг жанубидаги кичик шаҳарлар ва кўплаб қишлоқларда ҳам авж олган, янги уйлар ва бинолар қад ростламоқда. Бу ерда турли миллатларга мансуб инсонлар аста-секинлик билан ўзаро муносабатларни қайта тиклашмоқда.\nДемак биз тўғри йўлдамиз!\nАгар бизда бўлгани каби ҳолатлар содир бўлган дунёнинг бошқа давлатларида нималар бўлаётганига қарайдиган бўлсак, низолар фуқаролар урушига айланиб кетмоқда, давлатлар парчаланиб кетмоқда, яна бир муҳим хулоса қилиш мумкинки – биз ўшанда, бундан тўрт йил олдин ҳам фожеалардан бўлиши мумкин бўлганидан озроқ йўқотишлар билан чиқдик. Шу сабабли ҳам зудлик билан вазиятни барқарорлаштира олдик.\nҚирғизистон халқи ва давлат органлари ичидаги соғлом кучлар ва ўшанда, 2010 йил июнда ўзларини қўлга олиб иккала тарафдаги фитначиларни тўхтатиб қола олишди. Фақат ўз фойдаси ва мансабни кўзлаганлар ўз мамлакатини ёқишди, ўз ихтиёри билан ёки ихтиёрсиз мустақил ва демократик Қирғизситон душманларининг буюртмаларини бажаришди. Афсуски бундай одамлар бугун ҳам жамиятимизнинг элита деб аталувчи қисми орасида учрайди.\nШунинг учун ҳам ҳалигача, орадан тўрт йил ўтса ҳам Қирғизистон 2010 йил июнь фожеаларидан ўзига дарс чиқаришда давом этмоқда. Биз барчамиз ва биринчи навбатда ҳокимият бирликдамиз. Халқимиз ушбу дарс учун жуда катта ва қўрқинчли бадал тўлади. Ўша фожеали кунларда Қирғизистон ўзининг тўрт юздан ортиқ фуқаросини йўқотди. Бугун биз қурбон бўлганларнинг қариндошлари ва яқинларига яна бир бора чуқур ҳамдардлик билдирамиз. Минглаб одамлар шикастланди ва жароҳат олишди. Ҳозирга қадар бедарак йўқолган деб ҳисобланувчи одамлар бор”.\n“Фожеа қайта такрорланмаслигига ишончингиз комилми?” – деган саволга жавоб бераркан Атамбаев:\n“Этник муаммолар ўн йиллар давомида йиғилиб қолди ва ҳал қилинмади. Уларни ҳал қилиш учун биз Қирғизистон халқининг бирлигини мустаҳкамлаш Концепцияси ишлаб чиққанмиз ва уни амалга ошириш бўйича иш олиб борилмоқда. Ҳар қандай кескин ҳаракат ва ўйламасдан босилган қадам нафақат вазиятни ёмонлаштиради, балки бу йўлда амалга оширилган барча ишни барбод қилиши мумкин. Шунинг учун ҳам биз тизимли иш олиб борамиз. Ҳар бир қирғизистонлик, мамлакатимизнинг ҳар бир меҳмони бу ерда ўзини қулай ва хавфсиз ҳис қилиши учун ҳамда фуқароларимиз демократик давлатнинг ва замонавий ҳаётнинг барча шароитларидан фойдалана олишлари учун мустаҳкам ва босқичма-босқич мамлакатда қонунийлик ва тартибот ўрнатамиз. Бунга эришиш учун эса олдинда қиладиган ишларимиз кўпдир. Ҳар биримизнинг олдимизда” – дея таъкидлайди.\nDownload Abdullaev_Xorazm shevalari_I tom.pdf from FILE.NNMUZ.COM


Наҳот, Google компанияси хатога йўл қўйди?\n14:20 / 30.09.2017\nДунёда машҳур Google компаниясининг расмий белгиси 2015 йил 1 сентябрда, янгиланган ҳолда намойиш этилганди. Фавикон рамз сифатида компания бош ҳарфи «Г» олинган бўлиб, шу пайтгача кўплаб танқидларга учраб келмоқда. Негаки, мустақил дизайнер ва кузатувчилар унда геометрик қоидаларнинг бузилишини аниқлаган ва бу ҳолат бир неча марта такрорланди.\nСимметрия чизиқлари тўғри ўтказилмаганига эътибор қилинг:\nБу хато тез орада ҳал қилинди.\nЛогонинг ассиметрик шакли дизайнерларни кўп ўйлантирди\nва ёзувнинг қалинлиги ҳам.\n«Биз лого тасвирнинг ўзига хос жиҳатларини математик аниқлик тамойиллари ва мактаб ўқувчисининг ҳуснихатдаги табиий ёзуви каби оддийлик билан сақлаб қолмоқчи бўлдик», дейилади компания расмий хабарида.


10 йилгача қамоқ ёки 11 150 000 сўм. Ўзбекистонда карантинни бузганлик учун жавобгарлик кучайтирилди | Qalampir.uz\n10 йилгача қамоқ ёки 11 150 000 сўм. Ўзбекистонда карантинни бузганлик учун жавобгарлик кучайтирилди\nЖамият\t25 Март 20:00 7290\nЎзбекистонда карантин қоидаларини бузганлик учун жарима 11 миллион 150 минг сўмгача оширилди. Бу ҳақда Ўзбекистон Республикаси Бош прокурори ўринбосари Эркин Йўлдошев маълум қиляпти.\n“Куни кеча бўлиб ўтган Сенат ялпи мажлисида карантин қоидаларига риоя этмаслик учун жазо чораларини кучайтиришга қаратилган Қонун маъқулланди.\nЭндиликда карантин қоидаларини бузганлик учун маъмурий жарима миқдори фуқаролар учун — 6 690 000 сўмгача, мансабдор шахслар учун — 11 150 000 сўмгача оширилди.\nЖиноий жазо ҳам кучайтирилиб, 10 йилгача озодликдан маҳрум қилиш жазоси назарда тутилган.\nКарантинли ва инсон учун хавфли бўлган бошқа юқумли касалликлар тарқалиши ҳақида ҳақиқатга тўғри келмайдиган маълумотларни тарқатиш, аҳоли орасида ваҳима чиқариш учун ҳам — жиноий жавобгарлик белгиланди”, дейди Эркин Йўлдошев.\nЭслатиб ўтамиз, 25 март ҳолатига кўра Ўзбекистонда 90 киши жавобгарликка тортилган бўлар, улардан 87 нафарига маъмурий, 3 нафарига жиноий иш қўзғатилган. Мамлакатда қарийб 30 минг киши карантинга олинган.\n31 Март 18:28 58884\n31 Март 10:18 47583\nКоронавирус билан боғлиқ учта маълумот қуруқ сафсата эканлиги маълум бўлди\n31 Март 17:31 27638\n01 Апрель 18:36 27476\n02 Апрель 13:06 26242


Ўзбекистон ва Германия – ишончли, муҳим ва узоқ муддатли ҳамкорлар – Jurnalist\nЎзбекистон ва Германия – ишончли, муҳим ва узоқ муддатли ҳамкорлар\nR S2019-08-12T11:51:11+05:0029 May, 2019|Рукнсиз|\nАввал хабар қилинганидек, Ўзбекистон Республикаси Президенти Шавкат Мирзиёевнинг таклифига биноан Германия Федератив Республикаси Федерал Президенти Франк-Вальтер Штайнмайер 27 май куни расмий ташриф билан мамлакатимизга келди.\nТашрифнинг асосий воқеалари 28 май куни Кўксарой қароргоҳида бўлди.\nРасмий кутиб олиш маросимидан сўнг Шавкат Мирзиёев ва Франк-Вальтер Штайнмайер тор доирада ва кенгайтирилган таркибда музокара ўтказди.\nДавлатимиз раҳбари Германия Президенти ва халқини тарихий сана – ГФР ташкил топгани ҳамда Бош қомуси қабул қилинганининг 70 йиллиги муносабати билан табриклади.\nГермания Федерал Президенти давлатимиз раҳбарига мамлакатимизга таклиф ва кўрсатилаётган самимий меҳмондўстлик учун миннатдорлик билдирди.\nЎзбекистон билан Германия ўртасида изчил сиёсий мулоқот йўлга қўйилган. Франк-Вальтер Штайнмайер ГФР ташқи ишлар вазири сифатида 2006 ва 2016 йилларда ҳам юртимизга келган. Бу галги ташриф дўстлик ва ҳамкорлик муносабатларини ҳамфикрлик ва тенг ҳуқуқлилик, ўзаро ишонч ва бир-бирининг манфаатларини ҳисобга олиш тамойиллари асосида мустаҳкамлашга хизмат қилиши шубҳасиз.\nСиёсий соҳада мамлакатларимиз БМТ, ЕҲҲТ каби халқаро ташкилотлар доирасида глобал ва минтақавий масалалар бўйича ҳамкорлик қилиб келмоқда. Ўзбекистон Германиянинг БМТ Хавфсизлик Кенгаши доимий аъзолигига интилишини қўллаб-қувватлайди. Бундан ташқари, Европа Иттифоқининг Марказий Осиё бўйича стратегияси доирасидаги фаол алоқалар Ўзбекистон – Германия ҳамкорлигининг муҳим қисмини ташкил этади.\nГермания Ўзбекистоннинг минтақада барқарорликни мустаҳкамлаш, Афғонистонда тинчлик ўрнатиш жараёнига кўмаклашиш, Орол инқирози оқибатларини бартараф этишга қаратилган саъй-ҳаракатларини юқори баҳолайди.\nМулоқотда томонлар халқаро ташкилотлар доирасида бир-бирини қўллаб-қувватлашда давом этишини билдирди.\nХалқаро ва минтақавий аҳамиятга молик муаммолар, терроризм ва экстремизмга қарши курашиш, хавфсизлик соҳасида ҳамкорликни мустаҳкамлаш масалалари кўриб чиқилди. Президентлар Афғонистонда ижтимоий-иқтисодий, инвестициявий ва инфратузилмавий лойиҳаларни амалга ошириш мақсадида Ўзбекистон – Германия маслаҳатлашувлари механизмининг йўлга қўйилишини маъқулладилар.\nМамлакатларимиз ўртасида кўп қиррали ҳамкорликни қўллаб-қувватлаш ва ўзаро тажриба алмашишда парламентлар муҳим ўрин тутаётгани таъкидланди. Бу борада 23 май куни Тошкентда ўтказилган конституцион тизим ва парламентаризм бўйича Ўзбекистон – Германия форуми ҳар жиҳатдан фойдали бўлгани қайд этилди.\nМузокараларда сиёсий, савдо-иқтисодий, инвестициявий, молиявий-техник ва маданий-гуманитар ҳамкорликни янада ривожлантириш, шериклик алоқаларини истиқболли ташаббуслар ва лойиҳалар билан бойитиш, янги кооперация шакллари ва механизмларига ўтиш масалалари батафсил муҳокама қилинди.\nЎзбекистонда Германия компаниялари иштирокидаги инвестиция лойиҳалари алоҳида назоратда экани таъкидланди. Мамлакатимизга инвестиция киритаётган бундай компаниялар учун энг кўп қулайликлар яратишга тайёрлик билдирилди.\nГерманияда ишлаб чиқарилган юқори сифатли машина ва ускуналар, кимё ва фармацевтика товарларига мамлакатимизда талаб катта. Ўзбекистон Германия бозорига қишлоқ хўжалиги, нефть-кимё маҳсулотлари ва бошқа харидоргир товарлар етказиб беришга тайёр. Мамлакатимизнинг экспортчи компаниялари Германияда ўтказилаётган “Яшил ҳафта”, “Озиқ-овқат ва логистика” каби нуфузли кўргазмаларда мунтазам иштирок этиб, ҳамкорлик доирасини кенгайтирмоқда.\nМузокараларда бу борадаги янги имкониятлар муҳокама қилинди, ўзаро манфаатли таклифлар кўриб чиқилди.\nБугунги кунда мамлакатимизда Германия сармояси иштирокида фаолият юритаётган корхоналар сони 160 тадан ошди. Шундан 42 та фирма ва компания тўлалигича хориж капитали ҳисобига тузилган. 2018 йилда ўзаротовар айирбошлаш ҳажми 25 фоиз ўсиб, 770 миллион доллардан зиёдни ташкил этди.\nЖорий йил январь ойидаги ташриф чоғида эришилган келишувлар натижасида Германия компанияларининг Ўзбекистон билан инвестицивий ҳамкорликка қизиқиши ортиб бораётгани таъкидланди. Айни пайтда мамлакатимизда дунёга машҳур Германия компаниялари билан ҳамкорликда йирик лойиҳалар амалга оширилмоқда. Жумладан, «MAN” компанияси билан замонавий юк автомобиллари, “Claas” ва “Lemken” компаниялари билан қишлоқ хўжалиги техникаси, “Knauf” билан қурилиш материаллари, “Deutsche Kabel” билан кабель-ўтказгич маҳсулотлари ишлаб чиқарилмоқда. Германиялик мутахассислар иштирокида “Қарши – Термиз” темир йўли электрлаштирилмоқда.\nЎзбекистон – Германия ишбилармонлар кенгаши ўзаро товар айирбошлаш ҳажмини ошириш ва тўғридан-тўғри инвестициялар оқимини кўпайтириш бўйича изчил иш олиб бормоқда. Мунтазам равишда молиявий-техникавий ҳамкорлик борасида маслаҳатлашувлар, савдо ва инвестициялар ҳамда қишлоқ хўжалиги бўйича ҳукуматлараро ишчи гуруҳлар мажлислари ўтказилмоқда.\nТуризм соҳасида ҳам алоқалар жадал ривожланиб бормоқда. Кейинги йилларда Германиядан юртимизга ташриф буюрган сайёҳлар сони 4 баробар ошиб, 2018 йилда 20 минг кишига етди. Жорий йил 15 январдан Германия фуқаролари учун 30 кунлик визасиз тартиб жорий этилгани немис сайёҳлари сонини янада кўпайтиришга туртки беради.\nГерманияда соғлиқни сақлаш соҳаси юксак ривожланган. Ушбу соҳадаги ҳамкорлик доирасида Тошкент шаҳрида «Epsilon» компанияси билан биргаликда замонавий онкология клиникаси ва реабилитация маркази, Тошкент вилоятида “Opasсa” компанияси ва Мангейм университети клиникаси билан биргаликда онкология клиникасини қуриш каби муҳим лойиҳалар амалга оширилмоқда.\nШу кунгача Германия билан ҳамкорликда соғлиқни сақлаш соҳасида 32 миллион долларга тенг дастурлар ҳаётга татбиқ этилди, ўзбекистонлик мутахассислар ушбу мамлакат клиникаларида мунтазам малака оширмоқда.\nЎзбекистонда немис миллатига мансуб 8 мингдан зиёд фуқаро яшайди. “Видергебурт” немис маданият маркази, “Ўзбекистон – Германия” дўстлик жамияти немис маданияти ва анъаналарини сақлаш, асраб-авайлаш ва ривожлантиришга ҳисса қўшмоқда. Конрад Аденауэр ва Фридрих Эберт номидаги жамғармалар, Германия академик алмашувлар хизмати (DAAD) ваколатхоналари ва бошқа ташкилотлар халқларимиз ўртасидаги маданий-маърифий алоқаларни ривожлантиришнинг муҳим институтларига айланди.\nМаданият ва таълим соҳаларида самарали алмашувлар йўлга қўйилиб, минтақалараро ҳамкорлик доирасида Тошкент ва Берлин, Бухоро ва Бонн ҳамда икки мамлакатнинг бошқа шаҳарлари ўртасида қўшма лойиҳалар амалга оширилмоқда.\nМузокараларда Ўзбекистон ва Германиянинг кенг кўламли ҳамкорликни ривожлантиришга интилиши муштарак экани, барча масалалар бўйича қарашлари ўхшаш ва яқинлиги яна бир бор ўз тасдиғини топди.\nЎзбекистонва Германия Президентларининг музокаралари якунида икки томонлама ҳужжатларни имзолаш маросими бўлди.\nАхборот алмашиш ва уни ҳимоя қилиш, зарарли газлар чиқарилишини камайтириш ва иқлим ўзгаришларига мослашиш, «Volkswagen» компанияси билан ҳамкорликда тижорат автомобиллари ишлаб чиқариш тўғрисида ва бошқа ҳужжатлар имзоланди.\nУшбу келишувлар, айниқса, Ўзбекистон Республикаси Фанлар академияси билан Германиянинг «Integra GmbH» ва «Vamed Engineering GmbH» компаниялари ўртасида Тошкент шаҳрида Ядровий тиббиёт ва нурли терапия марказини ташкил этиш бўйича тузилган битим халқимиз учун катта аҳамиятга эга экани таъкидланди.\nОммавий ахборот воситалари вакиллари билан учрашувда Президентлар музокаралар анъанавий дўстлик, очиқлик ва ўзаро англашув руҳида ўтганини қайд этди.\nДавлатимиз раҳбари мамлакатларимиз халқаро майдонда ишончли, муҳим ва узоқ муддатли ҳамкорлар саналишини, кўп қиррали Ўзбекистон – Германия муносабатларини янада жадаллаштиришдан томонлар бирдек манфаатдор эканини алоҳида таъкидлади.\n– Ўзбекистон томони жорий йил январь ойида Берлинда ўтган учрашувнинг мантиқий давоми бўлган бугунги музокаралар натижаларидан тўла мамнуният изҳор этади, – деди Шавкат Мирзиёев. – Икки томонлама ҳамкорликнинг деярли барча йўналишлари – сиёсий мулоқот, парламентлараро алоқалар, савдо-иқтисодий, инвестициявий, маданий-гуманитар ва бошқа кўплаб соҳаларга доир масалалар атрофлича кўриб чиқилди. Ўзбекистон ва Германия ҳамкорлигининг бугунги ҳолати ҳар томонлама таҳлил қилиниб, устувор йўналишлар ва келгусидаги вазифалар белгилаб олинди.\nФедерал Президент учрашувда Шавкат Мирзиёев раҳбарлигида бошланган ислоҳотларнинг истиқболлари ҳамда ушбу янгиланишлар Ўзбекистон – Германия муносабатларига бағишлаган юқори суръат батафсил муҳокама қилинганини таъкидлади.\n– Ўзбекистонда сиёсий, иқтисодий, ижтимоий соҳаларда ўсиш рўй бераётганига гувоҳ бўлиб турибмиз ва бу бизни қувонтиради. Германиядан нуфузли делегация жавоб ташрифи билан келгани, музокаралар самарали ўтиб, муҳим келишувларга эришилгани, муҳокама этилган барча масалалар юзасидан Ўзбекистон раҳбари билан фикримиз бир жойдан чиққани ҳамкорликни кенгайтиришга икки томонда ҳам интилиш кучли эканидан далолат беради. Биз фақат мамлакатларимиз ўртасидаги муносабатлар эмас, балки Европа Иттифоқи доирасидаги шериклик масалаларини ҳам атрофлича муҳокама қилиш имконига эга бўлдик. Бугунги ташриф Ўзбекистондаги янги сиёсатни тўлиқ қўллаб-қувватлашимизнинг ифодасидир. Биз мамлакатларимиз ўртасидаги муносабатларда янги, истиқболи порлоқ босқичнинг остонасида турибмиз, – деди Франк-Вальтер Штайнмайер.\nКуннинг иккинчи ярмида ГФР Президенти Франк-Вальтер Штайнмайер Ўзбекистон Республикаси Бош вазири Абдулла Арипов ҳамроҳлигида Мустақиллик майдонига ташриф буюриб, Мустақиллик ва эзгулик монументи пойига гул қўйди.\nГФР Президенти Ўзбекистон ва Германия ишбилармон доиралари вакиллари йиғилишида иштирок этди.\nГермания саноат ва технологиялар ривожи бўйича жаҳонда илғор давлатлардан бири саналади. Бугунги кунда автомобилсозлик, кимё, электротехника, авиакосмик соҳа, қурилиш ва озиқ-овқат саноати Германия иқтисодиёти барқарор ўсишини таъминловчи асосий тармоқлар бўлиб келмоқда.\nЙиғилишда Ўзбекистонда германиялик инвесторлар иштирокида тузилган корхоналар, ушбу мамлакат фирма ва компаниялари ваколатхоналари муваффақият билан фаолият кўрсатаётгани таъкидланди. Ўзбекистон Ташқи иқтисодий фаолият миллий банки Германиянинг қатор банклари билан алоқа ўрнатган, Тошкентда “Дойче-банк” бўлими ташкил этилган.\n– Ўзбекистонда амалга оширилаётган жадал ислоҳотларни диққат билан кузатиб бораяпмиз. Мамлакатингиздаги инвестициявий лойиҳаларни қўллаб-қувватлаш, илғор тажриба ва инновациялар билан ўртоқлашишга доимо тайёрмиз, – деди Франк-Вальтер Штайнмайер.\nЙиғилишда Ўзбекистон ва Германия тадбиркорларининг турли соҳаларда қўшма лойиҳалар ишлаб чиқиш ва амалга ошириш имкониятлари, ўзаро манфаатли ҳамкорликнинг янги йўналишларини очиш масалалари муҳокама қилинди. Энергетика, нефть-газ кимёси, ахборот технологиялари, банк-молия, транспорт, атом энергетикаси каби соҳаларда шериклик алоқаларига оид қатор ҳужжатлар имзоланди.\nФранк-Вальтер Штайнмайер пойтахтимизнинг Яшнобод туманидаги «Bakan Tex» масъулияти чекланган жамиятига ташриф буюрди.\nГерманиянинг «Тручлер», «Зенцер», «Саурер» каби етакчи компаниялари технологиялари билан жиҳозланган корхонада пахтадан юқори сифатли ип-калава ишлаб чиқарилади. Лойиҳа қиймати 52 миллион доллар бўлган корхонада 500 дан зиёд ишчи меҳнат қилади. Бу ерда мамлакатимизда ягона автоматик қадоқлаш, тозалаш, чиқиндиларни пресслаш тизимлари ўрнатилган. Бу экологик тоза ва сифатли маҳсулот ишлаб чиқариш имконини беради.\nISO-9001 сифат менежментига эга корхона маҳсулотлари дунё бозорида жуда харидоргир. Айни пайтда маҳсулотлар МДҲ мамлакатлари, Хитой ва Туркияга экспорт қилинмоқда. 2018 йил якунига кўра, 9,5 миллион долларлик маҳсулот экспорт қилинган. Жорий йилнинг ўтган даврида 5 минг 770 тонна пахта толасидан 4 минг 800 тонна ип-калава ишлаб чиқарилган, 13 миллион долларлик маҳсулот экспорт қилинди.\nОлий мартабали меҳмон пахта толасидан ип-калава ишлаб чиқариш, қадоқлаш ва экспортга йўналтиришгача бўлган жараён ҳақидаги видеоролик билан танишди, Тошкент тўқимачилик ва енгил саноат институти талабалари билан суҳбатлашди.\nГермания Президенти Тошкентдаги Гёте институтида бўлиб, Йоҳанн Вольфганг Гёте ҳайкалининг очилиш маросимида қатнашди.\nБугун Ўзбекистонда Германия академик алмашувлар хизмати, Конрад Адэнауэр ва Фридрих Эберт номидаги жамғармалар ваколатхоналари, Немис халқ университетлари ассоциациясининг Халқаро ҳамкорлик бўйича институти каби ГФРнинг кўплаб илмий-маърифий ташкилотлари муваффақиятли фаолият юритиб келмоқда.\nМамлакатимиздаги 1 минг 842 мактабда 377 мингдан зиёд ўқувчи немис тилини ўрганмоқда. Айни пайтда ўзбекистонлик 700 дан ортиқ талаба, илмий тадқиқотчи Германия олий таълим муассасаларида таълим олаяпти.\nТошкентдаги Гёте институтининг асосий мақсади немис тилини ўргатиш, халқаро маданий ҳамкорликни ривожлантиришдан иборат. Ҳозирги кунда институтнинг тил ўқитиш марказларида 4 мингдан зиёд юртдошларимиз немис тилини ўрганмоқда.\nФранк-Вальтер Штайнмайер институтда тил ўрганаётган ёшлар, маданият ва санъат намояндалари, илмий доиралар ҳамда кенг жамоатчилик вакиллари билан суҳбатлашди.\nФедерал Президент икки ҳамюртимиз – Германиянинг Ўзбекистондаги элчихонаси таржимони Мукаррам Каримова ва Марғилон шаҳридан немис тили ўқитувчиси Лидия Осинани “Bundesverdienstkreuz” (“Германия Федератив Республикасига кўрсатган хизматлари учун”) ордени билан мукофотлади.\nҲамюртларимизнинг бундай юксак мукофот билан тақдирланиши нафақат уларнинг икки томонлама маданий-гуманитар ҳамкорлик ривожига қўшган ҳиссаси, балки давлатлараро муносабатларни мустаҳкамлаш йўлидаги хизматларининг ҳам эътирофидир. Тақдирлаш маросими Германияда Ўзбекистон билан алоқаларга алоҳида эътибор билан қаралиши, ҳамкорликни равнақ топтириш мақсадида фаолият кўрсатаётган вакилларимиз юксак қадрланишидан яна бир далолат бўлди.\nГФР Федерал Президенти Франк-Вальтер Штайнмайернинг мамлакатимизга расмий ташрифи давом этмоқда.


09:09 / 12.01.2020 645 pdf Ўқиш режими + -\nСувайд Калбийдан ривоят қилинади: «Зарр ибн Ҳубайш Абдулмалик ибн Марвонга ваъз-насиҳат тўла мактуб ёзди. Мактубнинг охирида қуйидаги сўзлар бор эди: «Эй мўминларнинг амири! Бақувват, соғлом ва кучли бўлишинг ҳаётнинг узунлигига қизиқтириб қўймасин. Сен ўзингни яхшироқ биласан. Аввалгилар айтган сўзларни келтираман:\nЭркакларнинг болалари туғилса,\nҚариликдан қаддилари эгилса,\nКасалликлар ҳам одатга айланса,\nДемак, бу пишай деб қолган мева!»\nАбдулмалик мактубни ўқиб, йиғлади, ҳатто кийимининг учлари ҳўл бўлиб кетди. Сўнгра: «Зарр тўғри айтибди. Янаям кўпроқ нарса ёзса, бундан ҳам яхши бўлар эди», деди».\n19:02 / 11.01.2020 1399\nСон аврат эканлигини билмайсанми?\n12:01 / 12.01.2020 2058\n626 08:06 / 10.12.2019\nҚалбларни ларзага солувчи воқеа\nБир мўмин кечқурун хуфтонга чиқишга тайёргарлик кўрибди, ташқарида шаррос ёмғир ёғаётган экан, шунга қарамай уйидан чиқибди. Бир оз йўл юриб, оёғи тойилиб йиқилиб давоми...\n4577 07:30 / 15.04.2019\nАбу Убайда розияллоҳу анҳудан ривоят қилинади.Абдуллоҳ ибн Масъуд шундай дедилар .Жумага шошилинглар. Аллоҳ таоло ҳар жума куни муаттар хушбўйликларга бурканиб, давоми...\n1753 09:10 / 01.03.2019\n775 16:04 / 29.12.2019


24.09.2020 11:27 0 1306\nҚозоғистон ўлим жазосини бекор қилиш тўғрисидаги халқаро протоколга қўшилди. Бу ҳақда Zakon.kz хабар бермоқда.\nБМТ штаб-квартирасида Қозоғистоннинг ташкилотдаги доимий вакили Қайрат Умаров Фуқаролик ва сиёсий ҳуқуқлар тўғрисидаги халқаро пактнинг ўлим жазосини бекор қилишга қаратилган Иккинчи факултатив протоколини имзолади.\nЎлим жазосини бекор қилиш тўғрисидаги протоколга қўшилишни мамлакат президенти Қосим-Жўмарт Токаев БМТ Бош ассамблеясининг 75-сессиясидаги нутқида эълон қилган эди.\nМамлакатда 2003 йилдан бери ўлим жазосига мораторий эълон қилинган. 2004 йилдан бери ушбу жазо ўрнига бир умрлик қамоқ жазоси амал қилади.\nҚозоғистон ўлим жазоси


Хакерлар Туркиядаги хусусий банклар ва Turk telekom компанияси серверларига ҳужум қилишди\n17:50 / 25.12.2015\nБир қатор турк банклари хакерларнинг ички алоқа ва транзакция, тўлов терминаллари тизими ишини ишдан чиқарган уюшган ҳужумига дуч келди. “Хабер 3” телеканалининг хабарига кўра, ҳужум бўлганини божхона ва савдо вазири Бюлент Тюфенкчи ҳам тасдиқлаган.\n“Зарур текширувлар ўтказилмоқда ва керакли чоралар қўлланилади”, - деди у. Керакли чоралар кўрилиши тўғрисида алоқа вазири Бинали Йилдирим ҳам тўхталиб ўтди. Унинг сўзларига кўра, Туркияда ишга зудлик билан киришадиган инфратузилма ҳам, мутахассислар ҳам бор.\nМавжуд маълумотларга кўра, хакерлар нафақат банклар серверларига, балки етакчи турк провайдерларидан ҳисобланган Turk telekom компаниясига ҳам ҳужум қилишган. Кўплаб молия муассасалари ва давлат ташкилотлари мазкур компания мижозлари саналади.\nХакерлар ҳужуми оқибатида банкларнинг сайт ва алоқа тизимлари, қатор банкоматлар узилишлар билан ишлаган, бир муддат мижозларга хизмат кўрсатмаган ҳам. Маҳаллий ҳукумат маълумотига кўра, киберҳужумлар 14 декабрдан бошланган бўлиб, шу вақтга қадар ".tr" доменидаги 40 мингдан зиёд интернет-ресурсларни қамраб олган.\nХалқаро Anonymous хакерлар гуруҳи эса 22 декабрда тармоққа Туркия ҳукуматини ИШИД билан ҳамкорликда айбланган видеомурожаатини эълон қилди. Унда Туркияга нисбатан кенг кўламли киберҳужумлар уюштирилиши маълум қилинган.


«МЕНИНГ ОВОЗИМ ДАВЛАТ ВА ЖАМИЯТНИ БОШҚАРИШДА МУҲИМ АҲАМИЯТГА ЭГА» - Ўзбекистон овози газетаси\n«МЕНИНГ ОВОЗИМ ДАВЛАТ ВА ЖАМИЯТНИ БОШҚАРИШДА МУҲИМ АҲАМИЯТГА ЭГА»\nТаҳририятга ЎзХДП Марказий Кенгаши «Истиқбол» ёшлар қаноти томонидан Тошкент тўқимачилик ва енгил саноат институтида «Менинг биринчи сайловим» лойиҳаси доирасида тадбир ўтказилиши ҳақида хабар берилди. Сайловда илк маротаба иштирок этаётган ёшларнинг фикр-мулоҳазалари, ўйлари билан ўртоқлашиш мақсадида у ерга вақтлироқ боришга ҳаракат қилдик.\nТадбирга бирин-кетин иштирокчилар кириб келмоқда. Уларга партия фаоллари томонидан саволлар учун варақа тарқатилди. Унда ёшлар сайлов бўйича ўзларини қизиқтирган саволларни қайд этиши, тадбир сўнгида эса саволлар жавобини айнан ўз тушунчасидан келиб чиқиб ёзиши лозим эди. Жавобсиз қолган саволлар депутатларга берилиши керак. Тўғриси, бу ноанъанавий усул бизга жуда маъқул келди. Хўш, сайловда биринчи маротаба иштирок этаётган ёшларни нималар қизиқтираяпти? Варақалардан қандай саволлар ўрин олди? Бир гуруҳ ёшларни суҳбатга тортдик.\nДилшод Хайруллаев, I-босқич талабаси:\n— Бу йил сайловларда биринчи маротаба қатнашаяпман. Ўзим истаган номзодга эркин овоз беришим менинг мамлакатимиз сиёсий жараёнларининг тенг ҳуқуқли аъзоси, иштирокчиси эканлигимни билдиради. Бу албатта, зиммамизга катта масъулият юклайди. Аввало, биз сайлов қонунчилиги бўйича чуқур билимга эга бўлишимиз, сиёсий партиялар, депутатликка номзодларнинг сайловолди дастурлари билан чуқур танишиб, ҳар биримиз ўз манфаатимизга дахлдор масалаларга эътибор беришимиз керак.\nШу пайтга қадар сайлов жараёнлари ҳақида тушунчага, тасаввурга эга бўлсам-да, сайлов ҳуқуқлари, қонунчилиги ҳақида чуқур билмасдим. Бугунги тадбир бу борада айни муддао бўлди, деб ўйлайман. Варақада сайлов бюллетенини тўлдириш, овоз бериш тартиби ҳақида ўзимни қизиқтирган саволларни қайд этдим.\nМарҳабохон Бакирова, I-босқич талабаси:\n— Мамлакатимизда ҳар бир фуқаронинг сайлов ҳуқуқини ҳимоя қилиш, ўз хоҳиш-иродасини эркин ифодалаш учун барча шароит яратилгани бизни беҳад қувонтиради. Мен бу йил депутатлар сайлашда илк маротаба овоз бераман. Бундан жуда хурсандман. Негаки, энди юртимизни янада равнақ топтириш, халқ фаровонлигини юксалтиришга муносиб ҳисса қўшадиган кишилар вакиллик ҳокимиятига келишида менинг қарорим ҳам муҳим аҳамиятга эга. Шу боис сайлов жараёнлари ҳақида янада кўпроқ маълумот олиш учун бугунги тадбирга келдим ва ўзимни қизиқтирган саволларни ёзув буклетига киритиб қўйдим.\nКўриниб турибдики, ёшларимизда сайловга, овоз беришга катта қизиқиш бор. Демак, улар юрт тақдирига, ўзининг эртанги кунига бефарқ эмас. Бу тадбир давомида ҳам намоён бўлди.\nДепутатлар мамлакатимизда ҳаётга кенг татбиқ этилаётган демократик ислоҳотлар, сайлов қонунчилиги, сайловга тайёргарлик кўриш ва уни ўтказиш борасида яратилган шарт-шароитлар ҳамда Олий Мажлис Қонунчилик палатасининг фаолияти ҳақида ёшларга батафсил сўзлаб беришди.\n— Бутун дунёда фуқароларнинг сайлаш ва сайланиш ҳуқуқини мустаҳкамлаш демократиянинг муҳим талабларидан бири ҳисобланади, — деди Олий Мажлис Қонунчилик палатаси депутати, ЎзХДП фракцияси аъзоси Дилбар Холиқова. — Шунинг учун сўнгги йилларда мамлакатимизда эркин сайлов тизимини қарор топтириш, уни очиқ ва ошкора руҳда ўтказиш борасида муҳим ҳуқуқий база яратилди. Шунингдек, сайловга тайёргарлик кўриш ва уни ўтказишда сайлов комиссиялари фаолиятининг ошкоралигини янада кучайтиришни таъминлашга йўналтирилган бир қатор янги тартиб-қоидалар жорий этилди. Энг муҳими, сайлов қонунчилигига сайлов эркинлиги принципини тўлиқ амалга ошириш, сайловолди ташвиқоти олиб боришда депутатликка номзодлар, сиёсий партияларга тенг шарт-шароитлар яратилди. Бу мамлакатимизда қарор топаётган фуқаролик жамияти асосларини мустаҳкамлашга хизмат қилиши билан аҳамиятлидир.\nТадбирда сўзга чиққанлар сайлов қонунчилигига киритилган ўзгартиш ва қўшимчаларга батафсил тўхталиб ўтишди. Анжуман сўнггида депутатлар ёшларни қизиқтирган барча саволларга жавоб беришди. Хўш, бу ёшларда қандай таассурот қолдирди?\n— Тадбир мен учун жуда қизиқарли ва фойдали бўлди, — дейди институт талабаси Ҳаётбек Ҳаитов. — Тадбир бошида ёзув буклетига сиёсий партиянинг ваколатли вакили, депутатликка номзоднинг ишончли вакили тўғрисида саволларни қайд этган эдим. Давра суҳбати давомида барча саволларимга жавоб олдим ва сайлов қонунчилиги бўйича янада кўпроқ тушунчага эга бўлдим.


Пискентда уй эгасини қўрқитиб, талончилик қилган босқинчилар қўлга олинди\nПискентда уй эгасини қўрқитиб, талончилик қилган...\n13.04.2019 12:50 0 194\nТошкент вилоятининг Пискент туманида яшовчи фуқаро Х.Н. 11 апрель куни вилоят ИИБга мурожаат қилган.\nУнинг шикоятига кўра, 14 март куни 3 нафар номаълум шахслар уйига девор ошиш йўли билан бостириб кириб, уни ва турмуш ўртоғини ўлдириш билан қўрқитиб, сариқ металлдан ясалган аёллар узуги ва автомашина пультини олиб, Х.Н.га ҳолат юзасидан агарда ҳуқуқни мухофаза қилувчи органларга мурожаат қилса ўзини ҳамда оила аъзоларини ўлдиришини айтиб, воқеа жойидан яширинган.\nЎзбекистон Республикаси ИИВ Жамоатчилик ва ОАВ билан алоқалар бошқармаси хабарига кўра, ушбу жиноятни Тошкент шаҳрининг Яшнобод туманида яшовчи, муқаддам судланган Х.М. ва М.Улуғбек тумани яшовчи, муқаддам судланган Б.Р. ва Пискент туманида яшовчи М.Т.лар содир этганликлари аниқланиб, ушланганлар.


1 февраль, 2019, 19:59 68\nЯпониядаги хизмат сафарини давом эттираётган Ўзбекистон МОҚ делегацияси бугун Япония Олимпия қўмитаси вице-президенти Ясуо Сайто билан учрашдилар.\nСуҳбат давомида Я. Сайто Япония Олимпия қўмитаси раҳбарияти Ўзбекистон МОҚ томонидан кўрсатилаётган ташаббус ва фаолликни доимо қўллаб-қувватлашга тайёр эканлигини маълум қилди. Шунингдек, у 2018 йилнинг июнь ойида Ўзбекистон МОҚ президенти Умид Аҳмаджоновнинг кунчиқар юртга ташрифи давомида япониялик ҳамкасби Ц.Такеда билан ўтказган учрашуви натижалари ҳақида ҳам гапириб ўтди.\nЎзбекистон МОҚ вице-президенти Комил Рўзиев Япония Олимпия қўмитаси раҳбариятига Умид Аҳмаджонов номидан алангали саломни етказди ва Токио Олимпиадаси олдидан қўйилган мақсад ҳамда вазифаларни амалга оширишга тайёр эканлигини маълум қилди. Бу ҳақда МОҚ расмий сайти хабар бермоқда.


ЎзА - Шавкат Мирзиёевнинг Навоий вилоятига ташрифи бошланди\n02.03.2018 12:25 Чоп этиш версияси\nЎзбекистон Республикаси Президенти Шавкат Мирзиёев жойларда амалга оширилаётган бунёдкорлик ишлари, олиб борилаётган ислоҳотлар жараёни, йирик лойиҳалар билан танишиш ва халқ билан мулоқот қилиш мақсадида 2 март куни Навоий вилоятига келди.\nПрезидентимиз ўтган йил 28 март куни вилоятга ташриф буюриб, ижтимоий-иқтисодий ривожланиш жараёни ишлар билан танишган эди.\nОрадан ўтган бир йил давомида вилоятда улкан ишлар амалга оширилди. Ижро жараёни давлат раҳбарининг шахсий назоратида.\nПрезидентимизнинг бу сафарги ташрифи ҳам ана шу мақсадларга қаратилгани билан аҳамиятлидир.\nДавлат раҳбари дастлаб, Кармана туманидаги «Karmana golden eggs» масъулияти чекланган жамиятида бўлди. Уни ташкил қилиш бўйича лойиҳа ўтган йил март ойида Президентга тақдим қилинган эди.\nОрадан ўтган вақт давомида биринчи босқичдаги ишлар бошланди. 90 кунда жўжа етиштиришга мўлжалланган паррандачилик комплексида эллик иш ўрни яратилди. Мажмуада жўжа 90 кун давомида парваришланиб, тухум берадиган товуқ ҳолида сотувга чиқарилади.\nПрезидент Шавкат Мирзиёев лойиҳа ташаббускори билан келажак режалари ҳақида суҳбатлашди. Маълум қилинганидек, 2019 йилда инкубация, тухум етиштириш комплексларини ишга тушириш мўлжалланган. Олинадиган маҳсулотнинг 30 фоизи экспортга чиқарилади, 100 кишининг бандлиги таъминланади.


Крис: Роналду катта муаммолар яратади\nМақола нашр қилинди 06.10.2021\nКрис Саттон Криштиану Роналдунинг қайтиши «МЮ» бош мураббийига катта муаммолар яратади, деб ҳисобламоқда.\n«МЮ» чемпионлик учун нега кураша олмайди? Чунки «Манчестер Сити», «Челси» ва «Ливерпуль» кучлироқ ва яхшироқ таркибга эга. Тўғри, Сульшер ҳам яхши трансферларга қўл урди, аммо рақиб жамоалардаги мураббийлар ундан кучлироқ. Қолаверса, Роналду «Манчестер Юнайтед» ва Сульшер учун муаммога айланади.\nКриштиану голлар уради, аммо «Манчестер Юнайтед» ўз уйида прессинг орқали агрессив ўйин кўрсатмоқчи бўлса, Роналду прессинг қилмайди, натижада бу масалада «МЮ» рақибдан устунлик қилолмайди.\nАгар сен «Манчестер Сити», «Челси» ёки «Ливерпуль» футболчиси бўлсанг ва жамоа прессинг қилаётганда югурмасанг, аниқки сен таркибда ўйнамайсан. Сульшер эса бу борада Роналдуни захирага ўтқазиб қўя олмайди. Роналдунинг бундай ўйини ва фақат бошқалар югуриши жамоа ўйини ва ички муҳитига таъсир қилмай қўймайди. Шу сабабли Роналду «Юнайтед» учун муаммога айланади», – деган Саттон.\nАввалроқ, «МЮ» собиқ футболчиси Рио Фердинанд «Эвертон»га (1:1) қарши ўйинда Роналдуни асосий таркибда майдонга туширмагани учун Сульшерни танқид қилган бўлса, Криштианунинг ўйиндан кейин майдонни шошилинч тарк этганини яна бир собиқ футболчи Гари Невилл танқид қилганди.\nПак Чи Сон: Бу мен учун жуда оғир кечди\nКонте АПЛга қайтишга қарши эмас\nРоналду қайтгач «Юнайтед» акцияларини нархи ошиб кетди\nКавани: Эътибор қилмаслик керак\nПогбага ўринбосар Франк Кесси\nван де Бек ўрнига Марсело Брозович


Қирғизистон билан қиймати 900 млн доллардан зиёд бўлган лойиҳалар амалга оширилади – Мирзиёев | Qalampir.uz\nҚирғизистон билан қиймати 900 млн доллардан зиёд бўлган лойиҳалар амалга оширилади – Мирзиёев\nЖамият\t11 Март 22:00 2528\nОммавий ахборот воситалари вакиллари билан учрашувда Президент Шавкат Мирзиёев музокаралар ишонч муҳитида ўтгани, томонлар ўзаро ҳурмат ва манфаатларни ҳисобга олиш тамойиллари асосида кенг миқёсли вазифаларни ҳал қилишга тайёр эканини қайд этди. Бу ҳақда Президент Матбуот хизмати хабар бермоқда.\n“Биз икки томонлама муносабатларнинг барча долзарб масалаларини муҳокама қилдик. Устувор эътибор савдо-иқтисодий ҳамкорликни кенгайтиришга қаратилди. Ўзаро товар айирбошлаш ҳажмини ошириш чораларини кўришга келишиб олдик. Шу мақсадда ишбилармонлар ўртасидаги алоқалар фаоллашиши учун қулай шароитлар яратилади, савдо, саноат, қишлоқ хўжалиги, транспорт, инфратузилма соҳаларида умумий қиймати 900 миллион АҚШ долларидан зиёд бўлган янги лойиҳалар амалга оширилади. Уларнинг барчаси ҳозиргина қабул қилинган “йўл харитаси”га киритилди. Инвестиция жамғармасининг ташкил этилиши бу лойиҳаларни амалга оширишга хизмат қилади.\nИшончли ва самарали транспорт йўлаклари мамлакатларимиз иқтисодиётлари учун улкан аҳамиятга эга. Бу борада сўз юритганда, аввало, “Ўзбекистон-Қирғизистон-Хитой” темир йўли ҳамда “Тошкент-Андижон-Ўш-Иркештом-Қашғар” мультимодаль йўлагини қайд этиш лозим. Биз ушбу йўналишларни илгари суриш бўйича ўзаро мувофиқлашган чоралар кўриш тўғрисида аҳдлашиб олдик”, дейди Шавкат Мирзиёев.\nДавлат раҳбарлари савдо ва божхона иши, инвестициялар, саноат кооперацияси, транспорт, сувдан фойдаланиш, энергетика, экология соҳаларида икки томонлама алоқаларни мустаҳкамлаш, мудофаа идоралари ўртасидаги, терроризм ва диний экстремизмга қарши курашиш бўйича ҳамкорликни, маданий-гуманитар алмашинувни кенгайтириш зарурлигини қайд этган.\nПрезидент Садир Жапаров музокараларда кенг кўламли масалалар бўйича фикр алмашилгани, унинг натижаларидан мамнун эканини таъкидлаган.\n“Ўзбекистон Қирғизистоннинг асосий савдо шерикларидан биридир. Ўзаро ҳамкорликнинг барча жиҳатларини фаоллаштириш мақсадида парламентлараро ва ҳукуматлараро комиссиялар мажлислари, чегараолди вилоятлар ҳокимларининг учрашувлари яқин вақтларда ўтказиш режалаштирилди. Бизнес вакилларига қулай муҳит яратиш, товар айирбошлаш ҳажмини оширишга келишиб олдик”, дейди Қирғизистон Президенти.\nМаданий-гуманитар алоқаларни ривожлантириш маслаларига алоҳида эътибор қаратилди. Бугунги кунда Ўзбекистонда қирғиз миллатига мансуб 300 мингга яқин фуқаролар яшайди. Уларга ўз тили, маданияти ва анъаналарини асраш ва ривожлантириш учун барча имконият яратилган.\nХалқлар ўртасидаги дўстликни мустаҳкамлаш мақсадида маданият ва кино кунлари, ёшлар форумлари, фестиваль ва кўргазмалар ташкил этишга келишиб олингани айтилди. Қирғизистон ёшларига Ўзбекистоннинг етакчи олий ўқув юртларида таълим олиш учун ҳар йили устувор йўналишлар бўйича грантлар ажратиш режалаштирилаётгани маълум қилинди.\nҚирғизистон Республикаси Президенти Садир Жапаровнинг Ўзбекистонга давлат ташрифи давом этмоқда.\n24 Июль 18:50 47368\n24 Июль 12:13 44044\n25 Июль 15:13 36928\n26 Июль 13:01 29191\n25 Июль 17:58 28235


Ўзбекистонлик стартаплар бир миллион долларлик инвестиция жалб этиш имкониятига эга бўлдилар! - Terabayt.Uz\nРивожланаётган бозорлар орасидаги стартапларнинг халқаро мусобақаси – Seedstars World бу йилнинг май ойида Ўзбекистонга ҳам кириб келадиган бўлди. Ушбу лойиҳанинг асосий мақсади – тадбиркорликни қўллаб-қувватлаш ва молиялаштириш орқали ривожланаётган бозорларида ишсизликни камайтиришдир, деб ёзади Spot нашри.\nЎҚИНГ: KOICA Ўзбекистондаги стартапларни қўллаб-қувватламоқчи\nКамида икки йилдан бери олиб борилаётган Ўзбекистон стартаплари мазкур танловда қатнашиш учун ариза беришлари мумкин. Ғолибга Швейцарияда бўлиб ўтадиган халқаро саммитга бепул йўлланма тақдим этилади. У ердаги якуний питчингда иштирок этган стартаплар нақ бир миллион долларгача ҳажмдаги инвестицияни Ўзбекистонга жалб этиш имконини қўлга киритадилар.\n«Seedstars World бу – Силикон (Кремний) водийси ва Ғарбий Европадан ташқари ҳудудлардаги бошловчи тадбиркорларни инвесторлар билан боғловчи платформадир. Модомики Тошкентдаги илк танловимиз бўлаётган экан, бунда биз мутлақо янгича ёндашувларга эга лойиҳаларни топишдан умидвормиз. Стартаплар ва тадбиркорлар учун ҳар йилги тадбирларимиз харитасига Ўзбекистонни ҳам қўшиб қўядиган лаҳзани биз сабрсизлик билан кутмоқдамиз», – дейди Seedstars World бош амалиёт директори Катарина Жулениова.\nЎҚИНГ: Ўзбекистон делегацияси АҚШ даги "Кремний водийси"даги нуфузли компаниялар билан келишувлар имзолади\nSeedstars World танловига ушбу ҳавола орқали ариза бериш учун стартап асосчилари инглиз тилида эркин гаплаша олишлари, лойиҳанинг ўзи эса қуйидаги талабларга жавоб бериши даркор:\nТашкил этилганига 2 йил тўлмаган;\nАйни дамгача 500 000 АҚШ долларидан кам миқдорда молиялаштирилган;\nТайёр минимал яшовчан маҳсулот (MVP)га эга ва лойиҳанинг кўламдорлигини исботлаш имконияти;\nТижорат лойиҳаси бўлиши керак.\nSeedstars World танловига ариза беришни истаган тадбиркорлар промокод олиш учун лойиҳанинг қисқача тавсифи ҳамда тақдимотини тайёрлаб, [email protected] манзилига юборишлари мумкин. Ариза беришнинг сўнгги муддати – 2018 йилнинг 12 май санаси.\nЎзбекистондаги финалчилар орасидан энг юқори баҳоланган ўнтаси 18 май куни Ўзбекистон Ёшлар иттифоқи Пресс-клубида бўлиб ўтадиган Seedstars Tashkent питчингида иштирок этишади.\nШунингдек, истаган киши тадбирда тингловчи сифатида рўйхатдан ўтиш, тадбиркорлар ва инвесторлар билан нетворкингда қатнашиш учун ушбу ҳавола орқали мурожаат қилиши мумкин.\nЎҚИНГ: Инновация тушунчаси ҳақида\n#стартап #хабарлар #Seedstars World


01 июл 2022, Тошкент вақти: 05:52\nТуркиядаги ўзбек диаспораси фаоллари ва меҳнат муҳожирлари берган маълумотга кўра, биргина Истанбул шаҳрининг ўзида ноқонуний яшаб юрган ўндан зиёд ўзбекистонлик ушланган.\nТуркия полициясига кўра, охирги ойларда кузатилган энг йирик рейдлар чоғида қўлган олинганлардан турли хил ҳужжатлар, дигитал материаллар, икки тўппонча, тўрта милтиқ ва ўқ-дориларни мусодара қилинган.\nТуркия Ички ишлар вазирлиги 820 нафар ҳибсга олингунга қадар 780 киши, жумладан 350 нафар хориж ватандоши ҳибсхоналарда сақланаётгани ҳақида маълум қилган эди.\n“Исломий давлат” гуруҳи аъзолари ва хайрихоҳларига қарши амалиётлар 2017 йилга ўтар кечаси Истанбулдаги Рейна тунги клубига уюштирилган қуролли ҳужумдан кейин кучайди.\nҲужум учун масъулиятни “Исломий давлат” гуруҳи ўз зиммасига олди.\nЎзбекистонлик Абдулқодир Машарипов айбланаëтган мазкур ҳужум оқибатида 39 киши нобуд бўлди¸ яна ўнлаб одам жароҳат олди.\nАбдулқодир Машарипов ҳужумдан 16 кун ўтиб Истанбулда қўлга олинди. Туркияда яшаëтган ўзбекларнинг Озодлик билан суҳбатда айтишича¸ бу ҳужумдан сўнг маҳаллий халқ орасида ўзбекларга нисбатан салбий қараш аломатлари сезила бошлаган.\nТошкентлик Муҳаммадга кўра, охирги пайтларда Истанбулда хориж ватандошларини текшириш кучайган. У ўз ватанини тилга олишга ҳам "хижолат" бўлиб қолганини айтди:\n- Кўчаларда текшир-текширлар. Кимлиги (яшаш учун рухсатномаси - Озодлик изоҳи) йўқ олиб кириб ичкарига, текшириб, алоқаси борми-йўқми... Кейин телефонлар кўп текширилади. Аэропортлардаям текширишлар кучайган. Биров сўрасаям одам Ўзбекистонлик деганиям хижолат бўлиб қолади¸ дейди Муҳаммад.\nОзодликка овози ёзиб олинмаслик шарти билан гапирган ўзбекистонлик тижоратчига кўра, Рейна тунги клубига ҳужумдан кейин ўзбекларга нисбатан муносабат "жудаям ўзгарган".\n"Истанбулда тураман. Қўни-қўшниларимиз муомаласиям ўзгарган¸ тўғриси. Ёмон тарафга ўзгарган. Қўшниларимиз ҳам "клубга ҳужум қилган ўзбек экан-а?" деган нохуш саволларни бера бошлашди. Кеча уйимга кир ювиш машинасини тузатадиган уста келганди. Уям ўзбек эканлигимни билганидан кейин ҳадиксираб-ҳадиксираб, ғалати-ғалати муомалар қилди," - дейди ўзбекистонлик тужжор.\nТожикистонлик Абдулаҳад Абдулмажид ўғли эса ўзбекларга бундай муносабат шаклланишида маҳаллий матбуот "ҳисса қўшаяпти" деган фикрда:\n-Умуман олиб қараганда, ёвқараш бор. Туркия медиясида "чекик гўзли", яъни "қисиқ кўзли" деб агитация бошлашди. Ўзбек турки, уйғур турки деб атайлаб урғу беришди, халқ орасида специально нафрат уйғотиш учун - дейди Абдулаҳад Абдулмажид ўғли.\nХалқаро туркистонликлар ҳамкорлик жамияти раиси муовини Намоз Нормўмин ҳам Рейна тунги клубига ҳужумдан кейин ўзбекларга нисбатан муносабат "бироз ўзгаргани"ни эътироф этади:\n-Чунки, баъзи матбуотда, хусусан, хусусий матбуотда, яъни оммавий ахборот воситаларида, телевизорларда "ўзбек террористи", деб айтилди. Биз буларни норозилик намойиши қилдик, баёнотлар бердик. Булар миллати билан ёки ватани билан айтилмасин, яъни террорчининг ватаниям, миллатиям бўлмайди, - деди Намоз Нормўмин.\nҚаршилик Самат Жуллиев Туркия пойтахти Анқарада истиқомат қилади. У "Рейна" клубига ҳужумдан кейин ўзбекларга нисбатан ёвқарашни "умуман" сезмаганини айтади.\nУнинг ишонишича, ўзбекларга салбий муносабат Истанбулда сезилаётган бўлиши мумкин, аммо бу Анқарадаги вазиятни бундай деб бўлмайди:


Президент 1 июлгача барча хизматлар учун...\n09.01.2020 18:16 0 1764\nЎзбекистон Республикаси президенти Шавкат Мирзиёев 9 январь куни давлат хизматлари кўрсатиш самарадорлигини ошириш масалалари бўйича йиғилиш ўтказди. Бу ҳақда давлат раҳбарининг матбуот хизмати хабар бермоқда.\nШавкат Мирзиёев Ўзбекистон Республикаси президенти сифатидаги фаолиятининг илк кунларидан «Халқ давлат идораларига эмас, давлат идоралари халқимизга хизмат қилиши керак» деган ғояни илгари сурган эди. Мақсад одамларимизнинг оғирини енгил қилиш, ҳар қандай қулайликлар яратишдан иборат.\nБунинг учун, аввало, расмий идораларга у ёки бу юмуш билан мурожаат қилган аҳолининг вақти ва маблағини тежаш, айниқса, сарсон-саргардонликка барҳам бериш, қолаверса, коррупцияни бартараф этиш мақсадларида давлат хизматлари кўрсатишнинг яхлит, замонавий, ишончли тизимини яратишга киришилди.\nШу муносабат билан Президент Шавкат Мирзиёев томонидан 2017 йил 12 декабр куни «Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида»ги фармон қабул қилинди. Унга мувофиқ, Адлия вазирлиги ҳузурида Давлат хизматлари агентлиги ташкил этилди.\nҲозирда мамлакатимиз бўйлаб Агентлик тасарруфидаги Давлат хизматлари марказлари фаолият юритиб келмоқда. Оддий одамлар учун қулай, кўркам бўлган 80 дан ортиқ инновацион бинолар жисмоний ва юридик шахсларга хизмат қилиб келаётган бўлса, бугунги кунда яна 94 та шундай иншоотларни қуриш ишлари олиб борилмоқда.\nБундан ташқари, олис жойларга чиқиш орқали («мобил давлат хизматлари») қулай ва шаффоф тарзда сайёр хизматлар ҳам кўрсатиляпти.\nБугунги кунга келиб, Давлат хизматлари марказлари орқали «ягона дарча» тамойили асосида 130 турдан зиёд хизматлар тақдим этилмоқда. 2017 йилда аҳолига кўрсатилган хизматлар сони 12 мингтани ташкил этган бўлса, 2019 йилда бу кўрсаткич 13 миллионтадан ошган.\nЭнг кўп мурожаат қилинадиган 36 турдаги хизматлар бўйича ҳужжатлар сони 112 тадан 52 тага камайтирилди, хизмат кўрсатиш муддати 280 кундан 126 кунга қисқартирилди.\nМасалан, илгари ҳайдовчилик гувоҳномасини янгисига алмаштириш учун паспорт, тиббий маълумотнома, имтиҳон варақаси, эски гувоҳнома, расм ва энг кам иш ҳақининг 70 фоизи миқдорида тўлов талаб қилинган. Эндиликда эса фақат учта нарса: эски ҳайдовчилик гувоҳномаси ва унинг талони, базавий ҳисоблаш миқдорининг 70 фоизи ҳажмида тўлов керак, холос.\nЎтган йил 1 июндан бошлаб фуқароларнинг яшаш жойидан ва ташкилотларнинг манзилидан қатъи назар, исталган марказ орқали давлат хизматлари кўрсатиш йўлга қўйилди.\nБу одамларга жуда катта қулайлик яратиб, сарсонгарчиликдан халос этди.\nМасалан, Тошкентдаги университетга Нукусдан келиб ҳужжат топшириш учун камида 2 миллион сўм харажат қилинган бўлса, ҳозирда исталган марказга мурожаат қилиш кифоя.\nЖорий йилда ҳам бу борадаги ишлар давом эттирилиб, 94 та янги марказ барпо этилишини аксар ҳолларда хусусий сектор билан шерикликда амалга ошириш режалаштирилган.\nДавлатимиз раҳбари бу дастлабки қадамлар экани, аҳолига қулайликларни янада кўпайтириш зарурлигини таъкидлади.\nАввало, «ягона дарча» тамойили тўлиқ ишлаши учун барча давлат хизматлари тўлиқ электрон шаклга ўтказилиши ва маълумотлар рақамлаштирилиши лозимлиги кўрсатиб ўтилди.\nҲозирги кунда давлат хизмати кўрсатувчи 80 та идорадан атиги 27 таси Давлат хизматлари агентлиги билан ўзаро интеграция қилинган. 53 идорада маълумотлар рақамлаштирилмаган. Мисол учун, соғлиқни сақлаш, экология, қурилиш, архив билан боғлиқ давлат хизматлари соҳасида ҳалигача электрон маълумот базаси шаклланмаган.\nШундай маълумот алмашинуви йўқлиги сабабли 2019 йилда қурилиш, табиий газ, иссиқ сув ва ичимлик суви таъминоти борасида хизмат кўрсатиш муддатлари бузилган.\nШу боис йиғилишда Ахборот технологиялари ва коммуникацияларини ривожлантириш вазирлиги ҳамда Адлия вазирлигига барча идораларнинг давлат хизматлари билан боғлиқ ахборот тизимлари ва маълумотлар базасини яратиш бўйича манзилли дастур ишлаб чиқиш вазифаси топширилди.\nЭлектрон давлат хизматларидан фойдаланувчилар сонини йил якунигача камида 5 бараварга ошириш, 2025 йилгача тўлиқ электрон хизмат кўрсатишга ўтиш мақсад қилиб қўйилди.\nАҳолининг 75 фоизи интернетга мобил қурилмалар орқали кираётганини инобатга олиб, Ягона интерактив давлат хизматлари порталининг мобил версиясини ишга тушириш муҳимлиги қайд этилди. Узоқ ҳудудларда яшайдиган аҳолига қулайликлар яратиш мақсадида давлат хизматлари марказининг 50 дан ортиқ филиалини ташкил этишни жадаллаштириш зарурлиги таъкидланди.\nХорижий тажрибани қўллаган ҳолда, одамларга бир мурожаат асосида қўшимча комплекс хизматлар кўрсатиш ҳамда фуқаронинг мурожаатисиз ҳам унга керакли хизмат турларини таклиф қилиш мумкинлиги қайд этилди.\nМисол учун, фарзанд туғилиши билан унга туғилганликни қайд этиш, нафақа белгилаш, яшаш жойига рўйхатга ва тиббиёт муассасасига ҳисобга қўйиш, болалар боғчасига навбат каби хизматлар бирйўла тақдим этилса, ота-оналарга ғоят қулай бўлади.\nЙиғилишда ушбу тизимни эксперимент тариқасида Тошкент шаҳрида, кейинчалик бошқа ҳудудларда босқичма-босқич жорий этиш юзасидан топшириқ берилди.\nПрезидентимиз кўплаб хизматлар учун электрон рақамли имзо талаб қилиниши одамларга қийинчилик туғдираётгани, айниқса, бу тадбиркорларнинг энг оғриқли нуқтаси эканини таъкидлади.\nЭлектрон рақамли имзодан компьютер орқалигина фойдаланиш мумкин. Тадбиркор рўйхатдан ўтиш учун солиқ идораси калити, божхона ҳужжатлари учун божхона калити ва ҳисоб рақами билан ишлаш учун банкнинг электрон рақамли имзосини олиши шарт. Бу калитларни олиш учун ҳар бир идорага алоҳида-алоҳида бориб, уни харид қилиши, тағин муайян муддатда яна маблағ сарфлаб янгилаши керак.\nПрезидентимиз томонидан Ахборот технологиялари ва коммуникацияларини ривожлантириш вазирлигига мутасадди ташкилотлар билан биргаликда электрон рақамли имзо талаб этиладиган хизмат турлари учун шахсни тасдиқлашнинг муқобил, хавфсиз ва содда усулларини жорий қилиш вазифаси қўйилди. Шу йил 1 июлгача ҳамма хизматлар учун ягона бўлган электрон рақамли имзо ишлаб чиқиш бўйича топшириқ берилди.\nЙиғилишда муҳокама қилинган масалалар юзасидан чора-тадбирлар белгилаб олинди.\nдавлат хизматлари Президент электрон рақамли имзо


Россиянинг допинг можаросига оид ҳисобот чоп қилинди - BBC O'zbek\nРоссиянинг допинг можаросига оид ҳисобот чоп қилинди\nImage caption Россиянинг қатор спортчилари Рио-2016 ўйинларидан четлатилган\n2014 йилги Қишки Олимпия ўйинлари чоғи Россия спортчилари қаллоблик қилганларига оид янги ҳисобот эълон қилинди.\nЖаҳон Допингга қарши кураш ташкилоти тузган мустақил ҳайъатнинг даъво қилишича, бу ишга уч давлат идораси бош қўшган. Ҳисоботда Россия Соғлиқни сақлаш вазирлиги, Федерал хавфсизлик хизмати ва Спорт марказининг номи келтирилган.\nҲайъат Россия спортчиларининг допинг истеъмол қилишига давлат ҳомийлик қилгани борасидаги айбловлар устидан текширув олиб борганди.\nАллақачон қатор россиялик атлетикачилар 2016 йилги Ёзги Олимпия ўйинлари иштирок этишларидан четлатилган.\nЯнги ҳисобот Россия спортчиларини ўйинларга буткул қўймаслик юзасидан босимларни оширган.\n2016 йилги Ёзги Олимпия ўйинлари 5 августда бошланади.\n"Давлат ҳомийлиги остида ғирромлик"\nСочидаги ўйинлар чоғи Россиянинг ҳатти-ҳаракатлари юзасидан текширув олиб бораётган комиссияга Доктор Ричард Макларен бошчилик қилган. Комиссия анти-допинг маркази собиқ раҳбари Григорий Родченковнинг даъволарини ўрганган.\nРодченков ўнлаб атлетикачилар, жумладан, 2014 йилги Қишки Олимпия ўйинларида медал олган камида 15 нафар спортчи кенг кўламли допинг дастурида бўлганини иддао қилганди.\nШунингдек, у мазкур дастурга Россия хавфсизлик хизмати ва Спорт вазирлиги аралашганига ишора қилган.\nРоссия Спорт вазири Виталий Мутко мазкур айбловларни қоралаган ва "Россия спортига қарши ахборот ҳужуми бир қисми" деб атаган.